ועדת הכנסת, כנסת 20, פרוטוקול מספר 115, 2016-03-14 10:30

דוד ביטן: שלום לכולם.

דוד ביטן: אני רוצה להתחיל בסעיף השני בסדר-היום, ייצוג הכנסת ע"י חברי כנסת לשעבר ושרים לשעבר בטקסים ביום הזיכרון לחללי מערכות ישראל.

דוד ביטן: קיבלנו בקשה מהנציגות של ח"כים ושרים לשעבר להיות שותפים בתהליך הזה, ולכן אני גם מקיים את הדיון.

דוד ביטן: ביקשנו גם ממשרד הביטחון להגיע, גם מנציגי מרכז שלטון מקומי, גם מנציגי מרכז ההסברה, ארגון נפגעי פעולות איבה, משפחות שכולות ועוד כהנה וכהנה, ואנחנו כמובן ניתן לכולם אפשרות להתייחס לבקשה הזאת.

דוד ביטן: אני מציע שתתחילו, כי זאת הבקשה שלכם.

דוד ביטן: בבקשה.

יגאל ביבי: שלום לכולם.

יגאל ביבי: אני יו"ר עמותת החכ"לים.

יגאל ביבי: נמצאים אתי גם חבר הכנסת לשעבר יהודה חשאי, השר לשעבר פריצקי ונעמי בלומנטל, ונציגות של ההנהלה.

יגאל ביבי: היום הכנסת והממשלה שולחות רק ל-33 בתי עלמין נציגים רשמיים.

יגאל ביבי: לכל החלקות של הנפטרים האחרים לא נשלח נציג רשמי של המדינה.

יגאל ביבי: ליותר ממאה חלקות, לפי הערכתי, לא נשלח נציג.

יגאל ביבי: אנחנו, עמותת החכ"לים, מוכנים לבוא ולייצג את הממשלה.

יגאל ביבי: לא יכול להיות שיהיה דם שונה למי שקבור בחלקה צבאית זאת לבין מישהו אחר שבחלקה אחרת.

יגאל ביבי: אני חושב שזה לא לכבוד לעניין הזה.

יגאל ביבי: ברור שאם יש קבר אחד או שניים אז לא, אבל אם יש חלקה צבאית של עשרות קברים, לא יכול להיות שהמדינה לא תכבד את זכרם של החללים ותהיה איפה ואיפה.

יגאל ביבי: לכן אנחנו וחברינו מוכנים להופיע.

יגאל ביבי: אנחנו רוצים שזה יהיה מסודר, שתהיה כתובת.

יגאל ביבי: אנחנו נדאג שהחברים יופיעו בכל מקום, וזה כבוד לחיילי צה"ל שעד היום לא זכו לכבוד הזה, שיהיה נציג ממשלה או מדינה בטקס.

דוד ביטן: פריצקי, בבקשה.

<יוסף פריצקי: אדוני היושב-ראש, תודה רבה.

<יוסף פריצקי: אני הבאתי את ההצעה הזאת.

<יוסף פריצקי: מבחינתי אין נפקות לשום מקום ולשום עניין, ולוואי וכל חברי הכנסת וכל שרי הממשלה היו באים.

<יוסף פריצקי: אני חושב שזאת חובה.

<יוסף פריצקי: כשהייתי שר וגם כשהייתי חבר כנסת לא היה יום זיכרון שבו נעדרתי, אבל אני לא יכול לאכוף על אחרים.

<יוסף פריצקי: אני חושב שזאת חובה.

<יוסף פריצקי: אני מבקש, ואנחנו רוצים גם כן להשתתף בטקסים הללו כנציגים – תקראו לזה מה שאתם רוצים, רשמיים, מעין רשמיים, במקום.

<יוסף פריצקי: זה לא חשוב.

<יוסף פריצקי: לי יש חובה כלפי האנשים האלה שנפלו, לי יש חובה כלפי האנשים האלה שבזכותם אנחנו חיים פה.

<יוסף פריצקי: אני רוצה להשתתף בטקסים האלה כנציג של הכנסת והממשלה שהייתי בה חבר.

<יוסף פריצקי: זה פשוט ביותר.

<יוסף פריצקי: זה לא פוטר את חברי הכנסת, זה לא פוטר את השרים, זה לא פוטר אף אחד מלבוא לשם.

<יוסף פריצקי: שלא יתפרש חלילה כך.

<יוסף פריצקי: אני מבקש שנוכל להניח זר בשמנו, בנוסף לזר הכנסת ולזר הממשלה.

<יוסף פריצקי: אנחנו לא צריכים לשאת דברים.

<יוסף פריצקי: אני חושב שזה חשוב שוותיקי הבית הזה ייטלו חלק בטקסים ממלכתיים.

<יוסף פריצקי: אנחנו לא מבקשים שכר, אנחנו לא מבקשים דבר, אנחנו רק מבקשים להשתתף בזה.

<יוסף פריצקי: תודה רבה.

יגאל ביבי: רבותי, רק ל-33 בתי עלמין נשלח נציג.

יגאל ביבי: כך אמרו לי מהמחלקה שלכם.

יגאל ביבי: לכל החלקות לא נשלח.

דוד ביטן: תודה רבה.

דוד ביטן: אני מבקש ממנכ"ל הכנסת להתייחס לעניין.

רונן פלוט: בוקר טוב.

רונן פלוט: קודם כל, אני חושב שההצעה של מר פריצקי היא מכובדת מאוד, וכמובן שהכנסת צריכה לתת את כל הכבוד לחברי כנסת ששירתו נאמנה את הכנסת.

רונן פלוט: אני לא חושב שלמישהו יש כאן הסתייגות מכך שחבר כנסת לשעבר יהיה ביום הזה ויהיה יחד עם כולם במקום שנחליט שהוא יהיה.

רונן פלוט: יחד עם זאת, אני רוצה לתקן פה את הרושם שכאילו יש חלקה כלשהי שאין נציג.

רונן פלוט: יש נציגים של הממשלה, בדרך כלל מדובר בכ-20 איש.

רונן פלוט: יש נציגים של הכנסת, בדרך כלל מדובר בכ-35 איש.

רונן פלוט: סך הכול יש כ-55 מקומות.

רונן פלוט: דיברתי ושאלתי האם יש מצב כזה שבמקום מסוים אין נציג רשמי של מדינת ישראל, אם זה חבר כנסת או אם זה שר בממשלה.

רונן פלוט: יש פה חבר כנסת שאנחנו מטיסים אותו אפילו לאילת, אנחנו יודעים שזה חשוב.

רונן פלוט: אין מקום אחד במדינת ישראל ששם לא יהיה נציג.

רונן פלוט: אני מקבל בברכה, בשתי ידיים, את ההצעה שלך, שבנוסף לאיש רשמי של מדינת ישראל המכהן כרגע, גם חכ"ל ישובץ.

רונן פלוט: העניין הוא רק שלכם, שיהיו לכם מספיק אנשים, שיהיה לכם מספיק זמן ויכולת להגיע לאותו מקום.

רונן פלוט: אני מבחינתי, מבחינת הכנסת, לא רואה בזה שום בעיה.

דוד ביטן: אתה אומר שאין שום בעיה היום לשבץ?

דוד ביטן: לא חסר באף מקום?

רונן פלוט: > קודם כל, אין דבר כזה שבמקום מסוים חסר.

רונן פלוט: ואם קרה או קורה דבר כזה, תמיד יש איש צבא בדרגת אלוף שמופיע באותו טקס.

רונן פלוט: יחד עם זאת, מקבלים בשתי ידיים את ההצעה.

יואל חסון: כמה טקסים ממלכתיים יש ביום הזיכרון?

רונן פלוט: > 55.

יואל חסון: הם מתחלקים בין חברי הכנסת לבין חברי הממשלה?

רונן פלוט: > נכון.

יואל חסון: ועד היום, כפי שאתה אומר, מעולם לא היה מצב שהיה מקום לא מיוצג?

דוד ביטן: זה מה שהוא אומר.

יגאל ביבי: כמה חלקות יש?

<מירי יכין: לא היה מצב כזה.

דוד ביטן: אבל יש עוד דבר.

דוד ביטן: למחרת גם אין בעיה?

דוד ביטן: חוץ מערב יום הזיכרון יש עוד טקסים.

שולי מועלם-רפאלי: רק ביום הזיכרון עצמו.

דוד ביטן: בערב יום הזיכרון לא שולחים?

<אריה מועלם: יש טקס מרכזי בדרך כלל.

דוד ביטן: חבל מאוד שלא שולחים בערבי יום הזיכרון.

דוד ביטן: למה אתם לא שולחים לטקסים של ערב יום הזיכרון?

איילת נחמיאס ורבין: אני הסתכלתי על הרשימות, והרשימות של המקומות שאליהם לא הולכים שרים, עד כמה שאני הצלחתי לזהות הם זהים לרשימה של שנה שעברה.

איילת נחמיאס ורבין: זה תמיד אותם בתי קברות.

איילת נחמיאס ורבין: אין איזושהי רוטציה בין בתי קברות?

איילת נחמיאס ורבין: נניח, קריית ענבים, שביקשתי ללכת לשם.

איילת נחמיאס ורבין: נניח שיש הטקסים הגדולים מאוד, בקריית שאול, בהר הרצל, אבל מעבר לזה אין רוטציה נניח של שרי הממשלה?

רונן פלוט: > אנחנו בדרך כלל שואלים את חבר הכנסת או את השר איפה נוח לו באותו יום.

רונן פלוט: נניח שבאותו יום יש הרבה אירועים, שואלים אותו איפה נוח לו להיות, ועל-פי הנוחיות משתדלים לשבץ אותו.

איילת נחמיאס ורבין: הכנסת מארגנת גם את השרים?

רונן פלוט: > לא.

רונן פלוט: הממשלה מארגנת את השרים, שזה כמחצית, והכנסת את המחצית השנייה.

איילת נחמיאס ורבין: התרשמתי שבין השרים אין רוטציה.

דוד ביטן: בערבי יום הזיכרון, שיש טקסים בכל עיר ועיר, מה קורה במצב הזה?

<אריה מועלם: הטקסים שנערכים ביום הזיכרון בשעה 11:00 בבוקר בבתי הקברות הצבאיים מוגדרים כטקסים ממלכתיים.

<אריה מועלם: הם הוגדרו כך ב-55 בתי קברות צבאיים, וההחלטה על כך עברה בוועדת שרים לטקסים וסמלים.

<אריה מועלם: הסדר של הדוברים בטקסים האלה נקבע על-ידי ועדת שרים לטקסים וסמלים, וכך גם נציגי המדינה.

<אריה מועלם: בשלב ראשון פונים לשרים של ממשלת ישראל לייצג את המדינה, שרים וסגני שרים, ולאחר מכן לחברי הכנסת.

דוד ביטן: זה ביום הזיכרון עצמו ב-11:00 בבוקר.

דוד ביטן: מה קורה עם הטקסים של ערב יום הזיכרון?

<אריה מועלם: הטקס היחידי בערב יום הזיכרון שמוגדר כטקס ממלכתי זה הטקס שפותח את אירועי יום הזיכרון בכותל המערבי, בהתאם להחלטת ועדת שרים מופיע שם נשיא המדינה.

דוד ביטן: אני לא מדבר על הטקס המרכזי.

<אריה מועלם: שאר הטקסים ברשויות המקומיות הם טקסים רשותיים, הם אינם טקסים ממלכתיים, אינם מחייבים נציג מדינה.

<אריה מועלם: אם רשות מקומית פונה לנציג מדינה, ונציג מדינה מחליט להגיע, הוא מגיע.

דוד ביטן: אני יודע שראשי עיר כן מעוניינים שיבואו חברי כנסת ושרים לטקסים האלה.

<אריה מועלם: אבל הם לא מוגדרים כממלכתיים.

דוד ביטן: הבנתי.

דוד ביטן: יש לכם מניעה שיבואו שרים וחברי כנסת לשעבר לטקסים האלה?

<אריה מועלם: משרד הביטחון לא אחראי על הטקסים האלה, הוא אחראי אך ורק על 55 הטקסים ביום הזיכרון.

דוד ביטן: שם הבנו שאין בעיה.

<אריה מועלם: אין לנו מניעה.

<אריה מועלם: אבל מבחינת ייצוג המדינה, העמדה של משרד הביטחון היא לשבץ, כפי שהיה נהוג עד היום.

<אריה מועלם: לא הייתה שום בעיה עם זה.

<אריה מועלם: לא היה טקס בשנים האחרונות שלא היה ייצוג מדינה, אם זה מבחינת כנסת.

<אריה מועלם: לשאלתך, חברת הכנסת איילת נחמיאס ורבין, אנחנו בדרך כלל משבצים בהתאם לעניין עצמו.

<אריה מועלם: למשל, בשנה שעברה רצתה חברת הכנסת שולי מועלם להופיע בחיפה, מטעמים שבעלה לשעבר שם, ואכן היא הופיע בחיפה וייצגה את המדינה.

איילת נחמיאס ורבין: זה בדיוק מה ששאלתי.

<אריה מועלם: למעט הר הרצל וקריית שאול, שבאופן קבוע בהר הרצל מופיעים נשיא המדינה וראש הממשלה ויו"ר הכנסת, ובקריית שאול באופן קבוע מופיע שר הביטחון.

דוד ביטן: אבל אין מניעה שבאופן וולונטרי זה יהיה גם בערב יום הזיכרון.

דוד ביטן: זו לא חובה, אבל אין לכם מניעה.

<אריה מועלם: הטקסים הם לא באחריות משרד הביטחון.

יגאל ביבי: אני שאלתי האם יש רק 55 חלקות.

יגאל ביבי: כמה חלקות יש?

דוד ביטן: למה בערב יום הזיכרון לא מופיעים חברי כנסת ושרים?

<אריה מועלם: יש הבדל בין חלקה צבאית לבין קברות של עירייה.

דוד ביטן: זה לא קשור, אנחנו דנים עכשיו בסוגיה.

דוד ביטן: עזוב עירייה.

דוד ביטן: מבחינת הכנסת אין מניעה לזה.

דוד ביטן: למה אתם לא פועלים בצורה מאורגנת, אדוני המנכ"ל, לגבי ערבי יום הזיכרון?

דוד ביטן: זה לא פחות חשוב.

יואל חסון: זה לא באחריותנו, אדוני.

יואל חסון: זה לא קשור לכנסת.

<מירי יכין: לא מגיעה לכנסת בכלל פנייה.

דוד ביטן: אני שואל.

דוד ביטן: אנחנו לא מחויבים רק לוועדה הזאת.

רונן פלוט: > מחויבים.

דוד ביטן: לא, עם כל הכבוד.

דוד ביטן: לנו אין מחויבות רק לזה.

דוד ביטן: הבנתי שביום הזיכרון יש מחויבות.

דוד ביטן: למה בערבי יום הזיכרון אנחנו לא עובדים וולונטרית על העניין הזה?

רונן פלוט: > הוועדה לסמלים היא זאת שהחליטה מה ממלכתי ומה לא.

<אריה מועלם: אני מבקש לענות על השאלה שלך, למה לא בערב יום הזיכרון.

<אריה מועלם: טקסים שנערכים ביום הזיכרון, יש להם מתכונת מסודרת, יש להם מהלך טקס מסודר.

<אריה מועלם: למדינה, למשרד הביטחון, לצה"ל יש אחריות על התוכן של הטקס.

<אריה מועלם: אין לנו אחריות בערב יום הזיכרון לדברים האלה.

<אריה מועלם: כל ראש רשות רשאי ועושה בטקס בהתאם למה שהוא חושב.

דוד ביטן: חברת הכנסת שולי מועלם, בבקשה.

שולי מועלם-רפאלי: תודה, אדוני היושב-ראש.

שולי מועלם-רפאלי: אני רוצה קודם כל למחות על זה שאדם שהעז להגיד את המשפט הבא: "ואללה, זו הפעם הראשונה בישראל ששרת משפטים יכולה לככב בלוח שנה במוסכים" שולח את ידיו הגסות לזיכרון של הבעל שלי ולזיכרונם של חללי צה"ל.

שולי מועלם-רפאלי: אני חושבת שזו בושה שאתה יושב כאן בדיון הזה.

שולי מועלם-רפאלי: ועכשיו אתייחס לנושא עצמו.

<יוסף פריצקי: מפאת כבודך וכבוד המוסד אני לא אענה.

שולי מועלם-רפאלי: מפאת כבודי וכבוד זיכרונם של חללי צה"ל, אני מציעה שלא תענה.

שולי מועלם-רפאלי: זאת הסיבה שאתה צריך לא לשבת פה ולא לענות.

שולי מועלם-רפאלי: עכשיו אתייחס לעניין.

שולי מועלם-רפאלי: אני חושבת, אדוני, שהרעיון שחכ"לים יהיו הוא רעיון יפה.

שולי מועלם-רפאלי: הוא לא יכול להיות במקום שרים וחברי כנסת.

יגאל ביבי: לא במקום.

שולי מועלם-רפאלי: כמו שזה הוצג לנו, זה הוצג כאילו - - -

דוד ביטן: איפה זה הוצג?

דוד ביטן: זה דיון ראשוני פה.

שולי מועלם-רפאלי: ככה זה הובן לי כשקיבלתי את הנושא.

דוד ביטן: זאת לא הייתה הכוונה.

דוד ביטן: הכוונה היא ששרים וחברי כנסת הם ראשונים, ואם לא יהיו, עדיף שיהיה מישהו.

דוד ביטן: זאת הבקשה.

שולי מועלם-רפאלי: במציאות שבה יש 120 חברי כנסת במדינת ישראל, לא יכולה להיות סיטואציה שבה לא יהיה שר או חבר כנסת.

דוד ביטן: אם יש 55 מקומות, את צודקת.

שולי מועלם-רפאלי: יש 55 מקומות שאליהם אנחנו מחויבים.

שולי מועלם-רפאלי: אני רוצה גם להגיד משהו על משפט שנאמר פה קודם על-ידי חברי ומורי ורבי, שאם יש אחד או שניים זה לא חשוב.

שולי מועלם-רפאלי: אני מרגישה שגם חלל צה"ל אחד זה עולם מלא, לא רק לנו הציבור, אלא בעיקר למשפחה שלו.

שולי מועלם-רפאלי: כשאנחנו מדברים על זיכרון של חללי צה"ל, גם אם קבור שם חלל צה"ל אחד נכון וראוי לתת לו את אותו כבוד כמו שנותנים בהר הרצל.

שולי מועלם-רפאלי: אני מציעה שיהיה ברור מהדיון פה, שהמחויבות להופיע בטקסים חייבת להיות של שרים, סגני שרים וחברי כנסת.

דוד ביטן: אין ויכוח על זה בכלל.

שולי מועלם-רפאלי: כל דבר שהוא מעבר לזה הוא מבורך וראוי.

דוד ביטן: את בעד העניין האם זה כתוספת.

שולי מועלם-רפאלי: רק אם זה כתוספת.

שולי מועלם-רפאלי: תודה רבה.

דוד ביטן: הבנתי.

דוד ביטן: נעמי, בבקשה.

נעמי בלומנטל: אני רוצה להעמיד דברים בצורה מעט שונה.

נעמי בלומנטל: אנחנו בסך הכול חשבנו כחברי כנסת לשעבר מה אנחנו יכולים לתרום, איפה אנחנו יכולים לעזור.

נעמי בלומנטל: אנחנו מבינים שיש כ-200 רשויות מקומיות.

נעמי בלומנטל: צה"ל ומשרד הביטחון יכול לענות לנו לגבי אותן חלקות מוגדרות כחלקות צבאיות, 55.

נעמי בלומנטל: מה קורה לגבי שאר היישובים?

נעמי בלומנטל: הכוונה שלנו הייתה שאם מסיבה זו או אחרת פונים לחברי הכנסת, לשרים כמובן, ומאוישים אותם 55 בתי עלמין צבאיים.

נעמי בלומנטל: לגבי השאר, ההצעה שלנו הייתה שאנחנו רוצים לתרום את תרומתנו, כך שאם יש מקומות, וזה בתיאום עם השלטון המקומי, שמתקיים טקס באותו בוקר של יום הזיכרון ואיש לא מגיע, אנחנו נמלא את המקום.

דוד ביטן: הבנתי את הבקשה ככזאת ולא כפי שהציגה חברת הכנסת שולי מועלם.

יגאל ביבי: להערכתי יש עוד 100 חלקות שאף אחד לא הולך אליהן.

נעמי בלומנטל: רצינו להציע שתהיה רשימה בתיאום עם השלטון המקומי, אותה רשות מקומית.

דוד ביטן: תכף נשמע את ההתייחסות של בית "יד לבנים", אנשים שקשורים לעניין הזה.

דוד ביטן: חבר הכנסת יואל חסון, בבקשה.

יואל חסון: תודה רבה, אדוני.

יואל חסון: אני קודם כל מבקש לברך את עמותת החכ"לים על היוזמה הזאת.

יואל חסון: אני חושב שזה ראוי ויפה.

יואל חסון: אף אחד מכם לא חייב לעשות את זה, ואתם עושים את זה באמת מתוך לב פתוח ורצון גדול.

יואל חסון: אני חושב שהפעילות הזאת של העמותה היא פעילות חשובה, שאני מציע, מנכ"ל הכנסת, לשתף אתה פעולה.

יואל חסון: אגב, כולנו היינו בחיינו חכ"לים, או ח"כים לעתיד או נהיה ח"כים לשעבר.

יואל חסון: אז חכ"ל ילווה אותנו כל החיים.

יואל חסון: אני מציע לכולם להתייחס לזה מאוד ברצינות.

יואל חסון: אני חושב שהיוזמה הזאת היא יוזמה מרגשת ומיוחדת.

יואל חסון: ואם שר, סגן שר או ח"כ לא יכול להגיע, בשלב הבא זה באמת ראוי אם יש כאלה שיכולים לעשות את זה, אם אין באמת ייצוג ל-55 המקומות.

יואל חסון: לגבי נושא החלקות, אין לי מפסיק מידע להבין איך זה עובד.

יואל חסון: אם הדרגים המקצועיים יחשבו שזה משהו שיש בו צורך ויש כאן רצון ויוזמה, זה מצוין.

יואל חסון: אבל חשוב להדגיש, אדוני, ואני ראיתי יותר מדי סיטואציות שבלוויות של חיילים או של נרצחי פיגועים לא מגיע שר מהממשלה.

יואל חסון: זה דבר שאסור לקבל אותו.

דוד ביטן: מעט מאוד מקרים כאלה היו.

יואל חסון: מקרה אחד זה יותר מדי.

דוד ביטן: מקרה אחד זה יותר מדי, אבל זה ממש חריג שבחריג.

יואל חסון: לצערי קרה יותר מאחד, וזה משהו שאני לא מבין איך שר בממשלה יכול לקבל החלטה שהוא לא יכול ללכת לדבר כזה ויש משהו יותר חשוב מדבר כזה.

יואב קיש: אתם לא מקזזים אותו.

יואל חסון: זה לא קשור לקיזוזים, לצערי.

יואל חסון: די להוריד את זה לחול.

יואל חסון: אני בענייני קודש, אל תורידו את זה לחול.

יואל חסון: זה משהו קצת יותר עמוק, וזה לא נגד אף שר ספציפי או שר ממפלגה מסוימת.

יואל חסון: זה יכול להיות כל שר מכל מפלגה מכל קואליציה, ואסור לקבל את זה.

יואל חסון: זה סטנדרט שאסור לקבל אותו ולהסכים לו.

דוד ביטן: אני מסכים לזה, אבל זה באחריות הממשלה, לא הכנסת.

יואל חסון: אבל זה מסר ראשון שצריך לעלות בוועדה.

נאוה בוקר: אין בעיה.

נאוה בוקר: אם אתם מתחייבים שאתם מקזזים כל שר שירצה ללכת, תגידו את זה בגלוי.

נאוה בוקר: הם לא הגיעו לאותה לוויה בגללכם, כי לא רציתם לעשות להם קיזוז.

נאוה בוקר: אל תהיה יפה נפש עכשיו.

יואל חסון: עשית את היומית שלך?

נאוה בוקר: לא עשיתי את היומית שלי.

נאוה בוקר: אותי זה מכעיס, כי זה בא ממקום אחר, ואתה יודע את זה.

נאוה בוקר: אז אל תדבר אלי ככה.

יואל חסון: חברת הכנסת בוקר, אני לא אתייחס לדברים שלך.

יואל חסון: אני רק אומר שהדבר הזה הוא יותר מדי קדוש משנעשה ממנו פוליטיקה, והתכוונתי לכל שר מכל ממשלה, מכל קואליציה.

יואל חסון: לא באתי בטענות לשר ממפלגה מסוימת או מממשלה מסוימת.

יואל חסון: זו בעיה שהיא קיימת כמה שנים, לא משנה באיזו ממשלה.

יואל חסון: אז אני מבקש להעלות אותה, וזה מסר שחייב להיות כאן ברור לכולם, שלא יכול להיות ששר בממשלה לא ייצג את מדינת ישראל בלוויה של הרוג פיגוע או חייל.

דוד ביטן: זה מקובל.

יואל חסון: משפט אחרון, לגבי 55 הטקסים בבתי הקברות, שם כמובן צריך וחייב שלא תהיה פעם אחת שלא יהיה ייצוג כפי שראוי.

יואל חסון: ואם יש חוסר מבחינה טכנית כזאת או אחרת, אז בוודאי ראויים ביותר חכ"לים לייצג כאופציה נוספת.

יואל חסון: תודה.

<אריה מועלם: אני רוצה להוסיף בעניין מה שאמרה חברת הכנסת שולי מועלם לגבי החיילים שקבורים במושבים או בקיבוצים, אפילו קבר בודד של חייל בבית קברות אזרחי שהוא קבר צבאי.

<אריה מועלם: יום לפני יום הזיכרון מגיע חייל צה"ל לכל אחד מ-22,000 הקברים במדינת ישראל, הקברים הצבאיים, גם אם זה קבר בודד בחלקה אזרחית במושב או בקיבוץ, מניח את דגל המדינה בחצי התורן על הקבר, מצדיע על הקבר, וכך יש ייצוג לכל אחד ואחד מחללי מערכות ישראל.

<אריה מועלם: כך שאין מצב שיש קבר שלא נפקד יום לפני יום הזיכרון.

דוד ביטן: אתה לא יורד לסוף דעתנו.

דוד ביטן: אנחנו הבנו שיש 55, ובזה אין שום בעיה, כי יש מספיק חברי כנסת ושרים שיכולים להיות.

דוד ביטן: אז אנחנו לא מדברים על זה.

דוד ביטן: אנחנו רוצים להרחיב את המעגל.

דוד ביטן: עוד מעט נשמע גם את "יד לבנים" ואת הארגונים האחרים.

דוד ביטן: אבל אנחנו רוצים להרחיב את המעגל מעבר ל-55.

דוד ביטן: רוצים להרחיב את המעגל לערב יום הזיכרון, שאלה טקסים שאליהם באות כל המשפחות השכולות.

דוד ביטן: אני מבין שאין לך התנגדות לנושא הרחבת המעגל.

<אריה מועלם: לי אין התנגדות, אבל האחריות היא של השלטון המקומי.

דוד ביטן: עזוב את האחריות כרגע.

דוד ביטן: אני רוצה גם את העמדה שלך כנציגי משרד הביטחון לעניין הזה.

<אריה מועלם: אין התנגדות, אבל מה שאתה מתאר קורה בפועל, בפנייה של ראש הרשות לחבר כנסת או לשר.

דוד ביטן: אני רוצה את זה בצורה מאורגנת יותר, ולא בפנייה כזאת או אחרת.

יואל חסון: אדוני היושב-ראש, אני יותר מפעם אחת קיבלתי פנייה מראש רשות להגיע לאיזשהו טקס.

יואל חסון: בדרך כלל זה מסתכם רק בהנחת הזר.

דוד ביטן: לא תמיד.

דוד ביטן: חבר כנסת בדרך כלל גם מדבר.

<אלי בן-שם: אני יושב-ראש ארגון "יד לבנים".

<אלי בן-שם: אני מברך על היוזמה הזאת.

<אלי בן-שם: גם אני, כמו חבר הכנסת שולי מועלם, לא הבנתי בהתחלה.

<אלי בן-שם: מה שאמר השר לשעבר פריצקי, שזה לא במקום.

דוד ביטן: אמרתי את זה כבר.

דוד ביטן: תסירו את הדבר הזה מלבכם, אין מצב כזה.

<אלי בן-שם: יש לנו גם ככה בעיות מאוד קשות.

דוד ביטן: לא רק שלא במקום, אלא ב-55 המקומות חייב להיות חבר כנסת או שר, נקודה.

דוד ביטן: אבל לא ניתן אפשרות לשרים או לחברי הכנסת פה להתחמק מהמחויבות שלהם.

<אלי בן-שם: יש לנו בעיות מאוד קשות גם ככה עם טקסי המלחמות ועם טקסים חיליים שלא מגיעים חברי כנסת ולא מגיעים שרים, ואין קיזוזים.

<אלי בן-שם: בזמן האחרון יש לנו בעיות גם עם טקסי מלחמה וגם עם טקסים אחרים בגלל קיזוזים ולא הגיעו שרים.

<אלי בן-שם: כך שאני חושב שאסור שזה יהיה במקום.

<אלי בן-שם: זה יפגע, זה יהיה זילות.

דוד ביטן: אמרתי, לא במקום.

<אלי בן-שם: לגבי ערב יום הזיכרון, כל הטקסים הם בסמכות של ארגון "יד לבנים" והמועצה או העירייה המקומית.

<אלי בן-שם: אנחנו בדרך כלל פונים ומזמינים.

דוד ביטן: אבל גם לכם אין התנגדות להרחיב את המעגל באופן הזה.

<אלי בן-שם: לערב יום הזיכרון אין לנו בעיה.

איילת נחמיאס ורבין: בעניין יום כיפור צריך להעיר פה הערה, כי אלי בצדק התייחס לעניין הזה.

איילת נחמיאס ורבין: ביום כיפור אנחנו כולנו נרתמנו, כי בממשלה לא הייתה התגייסות ואלי יצא עם זה לתקשורת.

איילת נחמיאס ורבין: אני חושבת שמפה, כמי שאמונים גם על פיקוח על עבודת הממשלה, צריך לצאת מסר מאוד מאוד ברור בעניין.

איילת נחמיאס ורבין: אנחנו קטונו אל מול השרים.

איילת נחמיאס ורבין: המשפחות מצפות לראות את השרים בטקסים האלה.

איילת נחמיאס ורבין: אלי בצדק מחה על כך שהשרים לא נרתמו לטקסים האלה.

דוד ביטן: יש מחויבות בחוק בעניין הזה?

<אלי בן-שם: אין מחויבות, רק לטקסים ממלכתיים.

<אלי בן-שם: אני פניתי לכל ראשי הסיעות לעשות מפגש בנושא הקיזוז, לפתור את הבעיה שבנושא קיזוז לא יהיו בכלל ויכוחים.

דוד ביטן: יש בעיות פה ושם.

<אלי בן-שם: צריך לפתור את זה.

<אלי בן-שם: בנושא של כל הטקסים פניתי לשרה מירי רגב, שהיא יושבת-ראש ועדת שרים לטקסים, העברתי לה את כל רשימת הטקסים שצריכים להיות.

דוד ביטן: באיזה חוק מדובר?

<ארבל אסטרחן: זה לא בחוק.

<אלי בן-שם: זה לא בחוק.

<אלי בן-שם: ועדת שרים לטקסים.

דוד ביטן: הנושא של יום הזיכרון לא מופיע בחוק, רק בהחלטת ועדת שרים?

<אריה מועלם: בחוק יום הזיכרון מצוין: הטקסים הממלכתיים בשעה 11:00, וכן מצוין הטקס שפותח את יום הזיכרון.

דוד ביטן: בהחלטה של ועדה או בחוק?

<אריה מועלם: בחוק יום הזיכרון.

שולי מועלם-רפאלי: אבל זה לא כולל את הטקסים של המלחמות.

<אלי בן-שם: רק טקסים ממלכתיים.

דוד ביטן: אני יכול לחוקק חוק במסגרת היכולת שלנו בלי ועדת שרים?

<ארבל אסטרחן: לא.

<ארבל אסטרחן: כי זה לא נושא של ועדת הכנסת.

<ארבל אסטרחן: כי נוכחות שרים לא יכול להיות נושא של ועדת הכנסת.

דוד ביטן: אבל נוכחות חברי כנסת כן?

<ארבל אסטרחן: נוכחות חברי כנסת כן.

דוד ביטן: אני מנסה לברר האם אנחנו יכולים כוועדת כנסת לטפל בעניין בתיקון החוק.

אמיר אוחנה: בחוק הזיכרון אין הוראה.

אמיר אוחנה: מה שכתוב זה כך: שר הביטחון, בהתייעצות עם המועצה הציבורית המייעצת שנתמנתה לעניין חוק בתי קברות צבאיים, רשאי להורות הוראות לקיום יום הזיכרון בהתאם לחוק זה.

דוד ביטן: אבל אנחנו לא מדברים עכשיו רק על יום הזיכרון.

דוד ביטן: יש עוד טקסים, דרך אגב, שהם חשובים גם כן, שאף אחד לא מגיע.

<אייבי מוזס: אני יושב-ראש ארגון נפגעי פעילות איבה.

<אייבי מוזס: אני אלמן.

<אייבי מוזס: אשתי עפרה נשרפה למוות כשהייתה בהיריון.

<אייבי מוזס: איבדתי ילד בן חמש, שלא החזיק מעמד, אז אני גם אב שכול.

<אייבי מוזס: גם פצוע קשה עם שני ילדים פצועים קשה, שהם גם כן שכולים מאח ויתומים מאם.

<אייבי מוזס: אני מברך על הנושא הזה, אבל לא עלה פה שום דבר לגבי נפגעי פעולות איבה.

<אייבי מוזס: לנו אין חלקה.

<אייבי מוזס: אצלנו יש קברים בכל מיני מקומות, ואני מברך את הביטוח הלאומי, ואת הגברת כהן שיושבת כאן לצדי, שבאמת דואגים בכל ערב יום הזיכרון ושמים דגל ופרח על כל קבר וקבר.

דוד ביטן: אבל יש ערים שיש טקסים באנדרטאות שעשו לצורך העניין הזה, וגם בערבי יום הזיכרון זה נכנס לתוך הטקס.

<אייבי מוזס: היה לנו טקס לפני שבוע בדיזינגוף סנטר, 20 הרוגים, אף נציג מהממשלה לא היה שם.

<יוסף פריצקי: מישהו צריך לרכז את הכול.

<אייבי מוזס: יש לנו הנתונים האלה, אפשר לקבל את הנתונים מאתנו, לשאול איפה אנחנו עושים את הטקסים האלה.

<אייבי מוזס: כי לנו אין חלקה גדולה כמו בצה"ל, שיש שם 50, 100, 200 קברים.

<אייבי מוזס: אנחנו אאוט-סיידרים פה, וזה לא נכון.

<אייבי מוזס: כי אצלנו זה 100% נפגעים.

נאוה בוקר: אולי אפשר לחייב נציגות ממשלה שתגיע לטקסים של נפגעי טרור.

נאוה בוקר: זה חובה שיהיה.

דוד ביטן: אני עושה בירורים, כי אני רוצה להתייחס לזה בהחלטה שלנו, ואנחנו נעשה תיקונים משמעותיים לעניין הזה.

דוד ביטן: האם יש לי סמכות כיושב-ראש ועדת הכנסת או כוועדת הכנסת לחייב קיזוזים?

דוד ביטן: או שאני צריך לתקן את התקנון?

<ארבל אסטרחן: ברור שנדרשת החלטה.

דוד ביטן: אז אנחנו נתקן את התקנון בעניין הזה.

דוד ביטן: אחת ההחלטות שלנו, אנחנו נחייב בטקסים האלה קיזוז מראש.

דוד ביטן: גם אם לא מסכימים, יהיה קיזוז על-ידי החלטה שלנו.

<מירי יכין: אנחנו עובדים בשיתוף פעולה גם עם משרד הביטחון, גם עם הארגונים השונים כמו "יד לבנים", ביטוח לאומי, עם ראש אגף לנפגעי פעולות איבה.

<מירי יכין: רק לומר חד-משמעית, שבכל הדורות בכנסת, אם זה היה טקס ממלכתי או רשמי או ציבורי, תמיד כשהכנסת התבקשה שיבצנו חבר כנסת.

<מירי יכין: לא היה מקרה אחד שנתבקשנו ולא שיבצנו.

דוד ביטן: אנחנו לא רוצים שזה יהיה רק כשנתבקש, אלא שאנחנו נארגן את העניין הזה.

<מירי יכין: לעניין הטקס ביום הזיכרון לחללי מערכות ישראל בשעה 13:00, לנפגעי פעולות איבה, יושב-ראש הכנסת מייצג את הכנסת בהר הרצל, ואנחנו כחריג מזה כמה שנים, לבקשת המשפחות, משתתפים בטקס המרכזי גם בחיפה, למרות שהוא לא ממלכתי.

איילת נחמיאס ורבין: בשנה שעברה אני הייתי בחיפה בטקס.

איילת נחמיאס ורבין: יונה יהב חוצה את עצמו לשניים בעניין הזה, הוא שנה אחת בטקס לנפגעי פעולות איבה ושנה אחת בטקס לחללי מערכות ישראל.

איילת נחמיאס ורבין: הרי שעת הטקסים היא שונה.

<אלי בן-שם: הוא פועל בניגוד לחוק, הוא עושה דין לעצמו.

שולי מועלם-רפאלי: הוא אמור להיות בשני הטקסים.

שולי מועלם-רפאלי: ברגע שמדינת ישראל קיבלה החלטה ששני הטקסים הם ממלכתיים, ראש הרשות אמור להיות בשני הטקסים.

איילת נחמיאס ורבין: אני לא נכנסת עכשיו לוויכוחים האלה, בכל הכבוד.

דוד ביטן: נציג אגף ההסברה, בבקשה.

<מושיק אביב: הנושאים נדונו בעבר, וכנראה שיש מקום לריענון.

<מושיק אביב: ישנה ועדת שרים בראשותה של השרה הממונה עלינו מירי רגב, והנושא יעלה בדיון הקרוב לקראת אירועי יום העצמאות.

<מושיק אביב: יש פה כמה בקשות וכמה אירועים שנוספים מדי שנה.

<מושיק אביב: אנחנו נדון בהם, ובהחלט ראוי שנחדש ונרענן.

דוד ביטן: מה העמדה שלך לגבי השתתפות של חברי כנסת ושרים לשעבר?

<מושיק אביב: מבחינתנו הם לא מחליפים חברי כנסת מכהן.

דוד ביטן: זה ברור.

דוד ביטן: כשאין.

<מושיק אביב: אין התנגדות.

<אייבי מוזס: אני מבקש לתקן, זה לא נפגעי פעולות איבה, זה חללי פעולות איבה.

דוד ביטן: אנחנו נתקן.

שולי מועלם-רפאלי: אם בטקסים הרשמיים נמצאים נציגים של משפחות חללי פעולות איבה?

<מושיק אביב: יש טקס אחד רשמי, שזאת הפקה שלנו.

<מושיק אביב: השאר זה משרד הביטחון.

<מושיק אביב: בשעה 13:00.

שולי מועלם-רפאלי: זה ביום הזיכרון בהר הרצל.

דוד ביטן: באנדרטה?

דוד ביטן: זה הטקס המרכזי.

דוד ביטן: אנחנו רוצים לראות את זה גם במקומות היישוב שלהם, לא רק בטקס המרכזי.

יגאל ביבי: עד עכשיו לא ענו לנו כמה חלקות נוספות יש חוץ מ-55 הרשמיים שאף אחד לא הולך אליהם, לא שר ולא חבר כנסת ולא לשעבר ולא שום דבר.

יגאל ביבי: כמה חלקות כאלה יש?

<אריה מועלם: יש 55 בתי קברות צבאיים שבהם נערכים טקסים ממלכתיים.

דוד ביטן: את זה הבנו.

דוד ביטן: יש עוד מקומות קבורה צבאיים שאין בהם טקסים?

יגאל ביבי: למעלה מ-100.

דוד ביטן: אז למה לאלה אי-אפשר לשלוח?

<אריה מועלם: יש עוד למעלה מ-100 מקומות שבהם קבורים חללי מערכות ישראל והאחריות על המקומות האלה היא של הרשויות המקומיות.

<אריה מועלם: המדינה כמדינה, צה"ל ומשרד הביטחון, לא אחראים שם.

שולי מועלם-רפאלי: אז אולי אפשר לפעול מול חיים ביבס.

דוד ביטן: שולי, בהחלטה שלנו אנחנו נסדיר את העניין הזה.

דוד ביטן: אנחנו נסדיר תוך שבועיים את כל העניין.

יגאל ביבי: אני מציע שייתנו את הנתונים האלה, אנחנו נדבר עם ראש העיר.

דוד ביטן: חבר הכנסת אכרם חסון, בבקשה.

אכרם חסון: אני קודם כל מברך על הרחבת הרשימה.

אכרם חסון: אני חושב שאסור לנו לסבך את הדיון ואת העניין.

אכרם חסון: צריך לברך את האנשים שבאו לכאן.

אכרם חסון: יש מקום לכולם.

אכרם חסון: אני לא יודע למה כל הזמן מסבכים כל דבר.

אכרם חסון: זו בקשה כל כך מובנת וגלויה ואנושית.

אכרם חסון: יש אפילו יותר מ-150 חלקות.

אכרם חסון: אנחנו מקיימים מאות טקסים, כל יישוב במדינת ישראל מקיים טקס.

אכרם חסון: יש 265 יישובים במדינת ישראל.

אכרם חסון: אני מדליאת אל-כרמל, אצלי מקיימים טקס בערב יום הזיכרון בבית-ספר תיכון, והשכנים שלנו מקיימים טקס בבית-ספר תיכון, אנחנו מקיימים טקס מרכזי בבית הקברות הצבאי ומקיימים טקס בבית "יד לבנים".

אכרם חסון: בדרך כלל בא רק שר אחד, לשאר המקומות אף אחד לא מגיע.

אכרם חסון: זה לא מפריע לנו שיבואו שרים לשעבר וחברי כנסת, יכבדו את המשפחות, יכבדו את הנוכחים.

אכרם חסון: יש טקסים בבתי-ספר שהם טקסים מאוד רציניים.

אכרם חסון: אנחנו מעבירים מסר מאוד מיוחד לתלמידים, שהם הופכים להיות בעתיד החיילים של המדינה כדי להגן על המדינה.

אכרם חסון: לכן לא צריך לסבך את העניין יותר מדי.

אכרם חסון: צריך לעשות רשימה ולהעביר את הרשימה הזאת לכל הרשויות המקומיות במדינת ישראל.

דוד ביטן: אנחנו נעשה את זה דרך אגף הטקסים של הכנסת.

אכרם חסון: כל אחד יבחר את מי שהוא רוצה להזמין מהכנסת.

<אסנת כהן: אני מנהלת אגף נפגעי פעולות איבה בביטוח הלאומי.

<אסנת כהן: אנחנו מקיימים את הטקס בהר הרצל ביום הזיכרון לחללי מערכות ישראל ולחללי פעולות איבה בשעה 13:00, טקס ממלכתי.

<אסנת כהן: בערב יום הזיכרון אנחנו שולחים תנועות נוער לפקוד את כל קברי חללי פעולות איבה.

<אסנת כהן: זה משהו שהתחלנו לפני ארבע שנים.

<אסנת כהן: אנחנו שונים קצת ממשרד הביטחון, מכיוון שלנו אין חוק בתי הקברות הצבאיים וחללי פעולות איבה פזורים בבתי קבורות אזרחיים.

<אסנת כהן: בשנים האחרונות יש כמה רשויות מקומיות שמקצות חלקות לחללי פעולות איבה, ואז כאשר יש חלקה מוקצית והקברים לא פזורים, אז אפשר לעשות טקסים כדוגמת חיפה, שזו יוזמה של שלושה הורים שכולים שהרימו את הדגל והחליטו לבוא מול ראש הרשות ולעשות את זה.

דוד ביטן: אני רוצה לשאול את נציגי משפחות חללי פעולות איבה, מה הידיעה שלכם לגבי אנדרטאות?

דוד ביטן: יש בכל הערים היום?

<אייבי מוזס: אני לקחתי יוזמה לפני כשנה.

<אייבי מוזס: קיבלתי המון תלונות מראשי ערים, שהקימו אנדרטאות בכל מקום שנפלו.

<אייבי מוזס: הצעתי להם שתהיה אנדרטה מרכזית אחת.

דוד ביטן: יש בכל עיר היום?

<אייבי מוזס: יש היענות ואנחנו הולכים קדימה.

<אייבי מוזס: יש כבר כעשר אנדרטאות.

דוד ביטן: מבחינת הביטוח הלאומי, כיוון שזה לא כמו אצל חללי צה"ל שיש בית הקברות הצבאי, ואני מבין שמשרד הביטחון מממן שם את העסק הזה, למה אתם לא יכולים לממן את הקמת האנדרטאות לחללי פעולות האיבה בכל עיר ועיר?

דוד ביטן: יש בעיה עם זה?

<אסנת כהן: על-פי החוק, הרשות המקומית היא זו שאמונה על זה והיא זו שעושה את זה.

דוד ביטן: אבל מי מתקצב את זה?

דוד ביטן: יש ערים קטנות שלא מסוגלות.

<אסנת כהן: הרשות המקומית והמוסד לביטוח לאומי.

דוד ביטן: אתם מממנים את זה?

<אסנת כהן: יש תקציב לרשות המקומית להנצחה קבוצתית, ואנחנו מסייעים לרשות המקומית.

דוד ביטן: באיזו רמה אתם מסייעים?

<אסנת כהן: עד לפני שנתיים המענק היה 30,000 שקל.

דוד ביטן: להקמת אנדרטה 30,000 שקל?

<אסנת כהן: כן.

<אסנת כהן: אבל צריך להקים עמותה.

דוד ביטן: לא צריכים עמותה, כי העירייה עושה את האנדרטה.

דוד ביטן: מה צריך פה להקים עמותה?

דוד ביטן: לפעמים צריך אמן שיעשה את זה.

דוד ביטן: זה עניין של מיליונים לפעמים.

דוד ביטן: מישהו צריך לעזור לעיר לעשות את זה.

דוד ביטן: אם יש רק עשר בכל הארץ, אני לא רוצה להגיד שזה חרפה, אבל זה המצב.

דוד ביטן: בניגוד לחללי צה"ל, שמשרד הביטחון מממן את כל הפעולה הזאת, הביטוח הלאומי צריך לממן את העניין הזה.

דוד ביטן: צריכים לארגן תקציב כדי שהרשויות המקומיות יעשו את זה.

דוד ביטן: איפה יעשו את הטקס לחללי פעולות איבה בעיר שאין בה אנדרטה?

<אסנת כהן: בדרך כלל הרשויות המקומיות מחברות את הטקסים.

דוד ביטן: זה לא נראה לי הגיוני.

דוד ביטן: אני מבקש שהביטוח הלאומי ייתן לנו תשובה בעניין הזה.

דוד ביטן: אנחנו רוצים תקציב מהביטוח הלאומי לצורך הקמת האנדרטאות האלה.

דוד ביטן: יכול להיות שזה יהיה בשיתוף עם הרשות, חצי-חצי או משהו כזה.

דוד ביטן: אבל אתם צריכים לתת התייחסות לעניין הזה, עם כל הכבוד.

<אסנת כהן: התקציב של נפגעי פעולות איבה הוא לא תקציב של הביטוח הלאומי, הוא תקציב של האוצר.

<אסנת כהן: אז צריך לבקש את התקציב מהאוצר.

דוד ביטן: הרגע אמרת שזו אחריות שלכם.

<אסנת כהן: האחריות היא שלנו.

דוד ביטן: אז אם האחריות שלכם, טפלו בזה.

<אסנת כהן: אבל אני יותר מאשמח לעשות את זה.

דוד ביטן: אנחנו מבקשים תשובה בעניין הזה תוך שבועיים.

דוד ביטן: אנחנו מבקשים שהמוסד לביטוח לאומי ייתן תקציב להקמת אנדרטאות בשיטת מצ'ינג עם רשויות מקומיות בכל עיר ובכל יישוב ויישוב.

דוד ביטן: זה לא ייתכן שדווקא לעניין הזה של חללי פעולות איבה לא תהיה אנדרטה בכל עיר ועיר.

דוד ביטן: במיוחד שאין להם איפה לעשות את הטקס, ולכן כל אחד עושה במקום שבו נפגע מישהו.

דוד ביטן: זה לא צריך להיות כך.

<יהושע כהן: אני יושב-ראש ארגון נפגעי פעולות איבה.

<יהושע כהן: אני חלילה לא מתקיף אותך, אבל אני אומר שיש התקדמות בשנתיים האחרונות בנושא אנדרטאות.

<יהושע כהן: הבעיה היא, כמו שציינתם כאן, שכל עירייה נכנסת לסעיף תקציבי שהיא לא יכולה לעמוד בזה.

<יהושע כהן: אנחנו פנינו לביטוח הלאומי וביקשנו שיעזור בהשתתפות על מנת להקים את האנדרטאות.

<יהושע כהן: אז אני מודה לך שאתה מציין את זה, כי הביטוח הלאומי מחויב, לא וולונטרי.

<יהושע כהן: שיהיה מחויב על-פי חוק, שימציאו את הכסף מהאוצר, לא יודע מאיפה.

<יהושע כהן: זה צריך להיות על-פי חוק, להקים את האנדרטאות בכל הארץ.

<יהושע כהן: בנוסף יש לי בקשה.

<יהושע כהן: ברגע שאנחנו עושים הנצחה ממלכתית, שתהיה לארגון אפשרות לפנות למזכירות הכנסת על מנת שיגיע איזה שר, איזה חבר כנסת.

<יהושע כהן: אנחנו בבושת פנים באותם האירועים.

דוד ביטן: אנחנו נתייחס לזה.

<יהושע כהן: תודה.

<אלי בן-שם: אדוני היושב-ראש, אתה מדבר על הקמת אנדרטאות.

<אלי בן-שם: הרשויות אמונות על החזקת האנדרטאות, והן מזלזלות בזה.

<אלי בן-שם: אנחנו פונים, אין להם תקציב לזה, הם לא רוצים להתעסק עם זה.

<אלי בן-שם: אז בטח שהם גם לא יבנו.

דוד ביטן: בדרך כלל אנדרטה מוקמת בגן, והרשויות מטפלות בזה לאורך כל השנה.

דוד ביטן: אי-אפשר להגיד שהרשויות לא מטפלות בגנים שתחת אחריותן.

דוד ביטן: אם היא לא מטפלת, זאת בעיה כללית של הרשות, לא רק לגבי הגן הזה אלא לגבי כל הגנים שלה.

<יוסף פריצקי: מכובדי היושב-ראש, אנא, קח את זה אליך.

<יוסף פריצקי: זה פרויקט.

דוד ביטן: לקחנו את זה.

דוד ביטן: אני רוצה לסיים כמה שיותר לקראת יום הזיכרון הנוכחי, לכן כינסתי מהר.

יגאל ביבי: מה לגבי החלקות שאף אחד לא הולך אליהן?

<אריה מועלם: נתון נוסף בעניין הטקסים בערב יום הזיכרון, אנחנו מפרסמים לרשויות המקומיות, במידה והם רוצים, ראש הרשות מבקש נציג צה"ל.

<אריה מועלם: מגיע נציג צה"ל בדרגת אלוף משנה ומעלה, עם שתי חיילות שמסייעות לרשות המקומית בהנחת הזרים.

ירדנה מלר-הורוביץ: זה יכול להיות גם שני חיילים.

<רועי כהן: משנת 2004 אני מלווה את הנושא של נפגעי פעולות איבה.

<רועי כהן: אני חושב שזאת הסוגיה הכי קשה, שאנחנו מגיעים לא פעם לטקסים של נפגעי פעולות איבה, כמו בטקס האחרון של דיזינגוף, שנעשה בלא נוכחות של אף נציג ממשלה, אף נציג כנסת.

<רועי כהן: דבר נוסף, כיושב-ראש ועדת הנצחה בעיר חולון, כסגן ראש העיר, פעלתי, ודוד מכיר את זה ולכן הוא גם דיבר על זה, גם בעיר ראשון-לציון, גם בעיר חולון, גם בעיר הרצליה, הקמנו רק בגלל יוזמה מקומית.

<רועי כהן: אף אחד לא עזר.

דוד ביטן: בראשון-לציון הקמנו אנדרטה.

<רועי כהן: לכן אני חושב שמה שאתה עושה זה הדבר הטוב ביותר, להעביר את זה לא ליוזמה מקומית.

<רועי כהן: יש ועדה שהוקמה בפקודת העיריות.

<רועי כהן: אני חושב שאם ועדת הכנסת תקים ועדת משנה שתעקוב אחרי זה, לצערנו שולי גם אלמנה של צה"ל ולכן היא גם מכירה את הדבר הזה.

<אייבי מוזס: אני לוקח דוגמה אצלנו באלפי-מנשה, יש לנו גם חללים מפעולות איבה וגם חיילים.

<אייבי מוזס: יש לנו שם אנדרטה יפה, ואנחנו עושים את ערב הזיכרון ביחד.

<אייבי מוזס: במקומות קטנים אני חושב שהכי טוב זה לעשות ביחד.

דוד ביטן: תודה רבה.

דוד ביטן: אני רוצה לסכם, ברשות חברי הכנסת.

דוד ביטן: קודם כל, אנחנו מברכים על היוזמה.

דוד ביטן: גם שמעתם את נציגי הארגונים ואת חברי הכנסת שתומכים, גם את משרד הביטחון, שהכוונה היא פשוטה.

דוד ביטן: על 55 האירועים שחובה שיהיה בהם נציג של הממשלה או הכנסת ולא חברי כנסת לשעבר, זה ברור.

דוד ביטן: גם אין שום בעיה כזאת, כי יש מספיק חברי כנסת ושרים שיעשו את העבודה הזאת.

דוד ביטן: מעבר לזה יש עוד המון מקומות שלא מגיע אף נציג ואין חובה גם שיישלח נציג.

דוד ביטן: אני אקים ועדה מצומצמת בראשות איילת, כדי שתגבש אילו מקומות יש, היות שאנחנו רוצים לשלוח אנשים.

דוד ביטן: אנחנו כן ניכנס לזה במסגרת הכנסת.

דוד ביטן: אני לא יכול לחייב את הממשלה, אבל אני כן יכול לחייב את חברי הכנסת במסגרת הזאת שיגיעו לטקסים גם של נפגעי פעולות איבה, גם של חללי צה"ל במקומות שהם לא בתוך ה-55, גם באירועים אחרים כמו ששמענו, יום כיפור ודברים מהסוג הזה.

דוד ביטן: אנחנו נגבש איזושהי עבודה ביחד אתך.

דוד ביטן: מישהו מחברי הכנסת רוצה להיות בצוות הזה?

דוד ביטן: שולי, נאוה בוקר, ואני מבקש ממך, מירי יכין, לרכז את הדבר הזה.

דוד ביטן: נאוה, את לא חברת ועדה?

נאוה בוקר: לא.

דוד ביטן: אז זאת בעיה.

דוד ביטן: שולי חברת ועדה.

<מירי יכין: כדאי שיהיו נציגים ממשרד הביטחון.

דוד ביטן: אנחנו נגבש.

דוד ביטן: משרד הביטחון ונציג חללי פעולות איבה.

דוד ביטן: נאוה, את תוזמני בלי להיות חברה, זה לא משנה.

דוד ביטן: הצעת החלטה שנייה, ארבל, אני מבקש שתבדקי את החוק הקיים ותגבשי לנו שינוי בחוק בעניין של השתתפות בטקסים, שזה יהיה חובה.

<ארבל אסטרחן: צריך לחכות למסקנות ועדת המשנה - - -?

דוד ביטן: תגבשי לנו את זה.

דוד ביטן: אנחנו לא מחליטים עכשיו.

דוד ביטן: זה יבוא ביחד.

דוד ביטן: הם מגבשים משהו אחר.

דוד ביטן: תבדקי את החוק ותגבשי לנו הצעה, שכמובן אנחנו נדסקס אותה.

דוד ביטן: דבר נוסף, אני רוצה שינוי תקנון על קיזוז חובה בטקסים האלה.

דוד ביטן: אני לא רוצה ויכוחים.

איילת נחמיאס ורבין: אני חושבת שזה מחייב דיון מה זה קיזוז חובה.

דוד ביטן: אנחנו נעשה דיון.

איילת נחמיאס ורבין: אני חושבת שצריך להגיע למצב שלוקחים חברי כנסת מהקואליציה ומהאופוזיציה.

איילת נחמיאס ורבין: זה מונע ויכוחים.

דוד ביטן: אי-אפשר לשלוח שניים.

דוד ביטן: ארבל, תבדקי לי את העניין של קיזוז חובה.

דוד ביטן: שוועדת הכנסת תקבל החלטה אם לא נותנים את הקיזוז.

יואל חסון: קיזוז חובה.

יואל חסון: נוסיף סעיף בתקנון, לא כולל את חבר הכנסת קיש.

יואב קיש: יואל, אני גם בלי קיזוז אלך אם צריך.

יואב קיש: אבל אתם, תפסיקו לעשות את הדברים האלה.

יואל חסון: למה אתם כל כך קפוצים היום?

יואל חסון: מה קרה?

יואל חסון: צריך לברר למה הקואליציה כל כך קפוצה היום.

דוד ביטן: צריך להיות ברור שאנחנו מדברים שבטקסים הנוספים ישתתפו גם חברי כנסת לשעבר ושרים לשעבר.

דוד ביטן: זה חלק מהפול שהולך, שיהיה ברור.

דוד ביטן: דבר נוסף, אני מבקש מביטוח לאומי תוך שבועיים שיגבשו לנו.

דוד ביטן: אם אתם רוצים לדבר עם האוצר, תדברו.

דוד ביטן: פתאום זה האוצר לבד ואתם לבד.

דוד ביטן: עד היום ראיתי ערבוביה כזאת ביניכם לבין האוצר שאני כבר לא יודע מי נגד מי.

<אסנת כהן: אנחנו פועלים על-פי ההוראות של משרד הביטחון.

דוד ביטן: משרד הביטחון שומע אותי גם כן.

דוד ביטן: תוך שבועיים ימים אני מבקש שהביטוח הלאומי ומשרד הביטחון ומשרד האוצר יביא הצעה.

דוד ביטן: מצדי תפסיקו לממן את האוצר בכל מיני דברים שאתם לא צריכים לממן.

דוד ביטן: תביאו תוכנית עם מצ'ינג לרשויות מקומיות להקמת אנדרטאות לחללי פעולות איבה.

דוד ביטן: אנחנו לא מדברים על 30,000 שקל, אנחנו מדברים על מיליונים, על תקציב של הרבה מאוד כסף.

דוד ביטן: שיעשו את זה לא בטווח של שנה, של שלוש שנים.

דוד ביטן: אנחנו לא נוותר לכם על זה.

דוד ביטן: אם לא, אנחנו נעשה הצעת חוק, ואז תהיו מחויבים.

יואל חסון: אופוזיציה וקואליציה תומכים בעמדת היושב-ראש.

דוד ביטן: יש עוד משהו שאתם רוצים להוסיף?

דוד ביטן: אני חושב שגיבשתי את כל העניין, נכון?

דוד ביטן: מי בעד?

דוד ביטן: מי נגד?

דוד ביטן: בעד – 8

דוד ביטן: נמנעים – אין ההחלטה התקבלה.

דוד ביטן: תודה רבה לכם.

דוד ביטן: אנחנו עוברים לדון בנושא קביעת ועדה לדיון בהצעה לסדר-היום בנושא: מניעת פיטוריהם של מאות עובדים במפעלי שימורי טונה בפריפריה.

דוד ביטן: הצעת חברי הכנסת נאוה בוקר, אכרם חסון ויגאל גואטה.

נאוה בוקר: ואיתן ברושי כמובן.

דוד ביטן: איתן ברושי לא רשום לי פה.

נאוה בוקר: כנראה בטעות.

איתן ברושי: אני באתי לבקש שזה יעבור לוועדת הכספים.

איתן ברושי: זו גם הייתה עמדתי שהוכנה על-ידי נאוה בדיון.

איתן ברושי: אני בא עכשיו מדיון סוער בוועדת הכספים.

דוד ביטן: מה הקשר לוועדת הכספים?

איתן ברושי: כשמעלים נכסים, דנים בוועדת כספים.

איתן ברושי: כשצריכים עזרה במשברים, זו ועדת הכספים.

איתן ברושי: תהיה ועדה שיש לה גם שיניים על האוצר, ויש לה גם מה להגיד.

דוד ביטן: בסדר, אנחנו מאשרים.

איתן ברושי: תודה.

דוד ביטן: מי בעד?

דוד ביטן: מי נגד?

דוד ביטן: בעד – 8

דוד ביטן: נמנעים – אין הבקשה אושרה.

דוד ביטן: <3.

דוד ביטן: בקשת הממשלה להקדמת הדיון בהצעת חוק השידור הציבורי הישראלי (תיקון מס' 4), התשע"ו-2016 (מ/1030), לפני הקריאה הראשונה.

דוד ביטן: >

דוד ביטן: יש לנו בקשה של הממשלה, בגלל הדחיפות של העניין.

דוד ביטן: אתם יודעים שב-31 במרץ, החוק מחייב לסגור את רשות השידור ולפתוח את הרשות החדשה.

דוד ביטן: אתה הולך?

יואל חסון: כן.

דוד ביטן: למה?

נאוה בוקר: כי הוא לא רוצה להצביע על זה.

דוד ביטן: אני לא מבין, הוא לא רוצה להאריך את המועד של רשות השידור?

דוד ביטן: למה הוא קם והלך?

דוד ביטן: אז הוא לא מעוניין?

דוד ביטן: אוקיי.

דוד ביטן: אז תדווחו ליושב-ראש ההסתדרות שנציג המחנה הציוני בעצם רוצה שכל עובדי רשות השידור יפוטרו מעבודתם.

איילת נחמיאס ורבין: לא, הוא לא רוצה.

איילת נחמיאס ורבין: הנה הוא.

דוד ביטן: למה קמת והלכת?

דוד ביטן: איזו מן שיטה זאת?

דוד ביטן: אתה לא רוצה לעזור?

יואל חסון: אני אסביר לך למה.

יואל חסון: התייעצתי בעבר עם היועצת המשפטית של הוועדה.

יואל חסון: בעניין רשות השידור יש לי נגיעה אישית.

דוד ביטן: אז תגיד, למה אתה לא אומר?

יואל חסון: לכן אני לא רוצה שבגללי - - -

דוד ביטן: חברת הכנסת מועלם הגיעה, אתה יכול ללכת.

איילת נחמיאס ורבין: אני רוצה שתחזור בך ממה שאמרת על המחנה הציוני ועל יואל חסון.

דוד ביטן: אם זה המצב, אז אני לא אפנה ליושב-ראש ההסתדרות.

איילת נחמיאס ורבין: גם תגיד שאין דברים בגו.

יואל חסון: אני נעלב שחשדת בסיבותיי.

דוד ביטן: כי האופוזיציה לפעמים קמה והולכת בעניין של הפטור.

יואל חסון: אז תברר אתי.

דוד ביטן: אז אני מתנצל בפניך.

יואל חסון: יצאתי להתייעץ וחזרתי.

יואל חסון: זה הכול.

דוד ביטן: עם מי הלכת להתייעץ?

יואל חסון: בטלפון.

דוד ביטן: אה, בטלפון.

דוד ביטן: יכולת להתייעץ עם היועצת המשפטית, היא פה.

יואל חסון: אבל אני יודע את עמדתה.

יואל חסון: הלכתי לבדוק.

דוד ביטן: מכיוון שהרשות החדשה לא מוכנה להפעלה, אז גם נפסיד שלא תהיה בכלל פעילות של שידור ציבורי, וגם כל עובדי הרשות יצטרכו לעזוב.

דוד ביטן: לכן הממשלה הציעה ארכה של עוד חצי שנה.

דוד ביטן: אנחנו לא נכנסים לתוכן החוק, כי התפקיד שלי זה לתת פטור.

דוד ביטן: סך הכול אם אתם לא מאשרים את הפטור, זה יבוא ביום שני הבא.

דוד ביטן: אבל אז תהיה בעיה, כי אנחנו לא נספיק להכין את החוק עד ה-30 לחודש, להעביר אותו בקריאה שנייה ושלישית.

דוד ביטן: לכן אין לנו ברירה.

דוד ביטן: זה בדיוק אחד המקרים האמיתיים שהפטור מחובת הנחה חל עליהם.

דוד ביטן: נציגת הממשלה, בבקשה.

<חגית ברוק: אני ממשרד התקשורת.

<חגית ברוק: אין לי הרבה מה להוסיף.

דוד ביטן: רק חבל שהבאתם את זה ברגע האחרון.

דוד ביטן: יכולתם להביא את זה בזמן.

איילת נחמיאס ורבין: כמה דרישות אני ביקשתי וכמה פעמים פניתי אליכם שתביאו כבר תיקון.

איילת נחמיאס ורבין: אני אמרתי לכם את זה.

איילת נחמיאס ורבין: אני לא דנה בכלל בעניין של אשמה, אני דנה בעניין של אחריות ל-1,200 עובדים והאופן שבו מתנהלים.

איילת נחמיאס ורבין: דוד, אני יודעת שאתה מעורה, אבל זה לא להאמין מה שהולך ברשות השידור, ובאמת לא הכול מוטל לפתחם.

<חגית ברוק: אין לי הרבה מה להוסיף מעבר למה שיושב-ראש הוועדה אמר.

<חגית ברוק: לצערנו לקח זמן עד שהתיקונים גובשו ועד שהגיעו להסכמות עם העובדים בין היתר, אחרי משא-ומתן נוסף עם ההסתדרות.

<חגית ברוק: אנחנו נמצאים כרגע בשלב הזה.

דוד ביטן: חצי שנה תספיק לכם לדעתכם?

<חגית ברוק: חצי שנה, ביחד עם יתר התיקונים שמאפשרים עוד כמה שינויים בחוק שיקלו על התאגיד בתחילת פעולתו, כן תספיק.

דוד ביטן: למה אתם לא עושים חצי שנה עם אפשרות לארכה של עוד עד חצי שנה?

דוד ביטן: כי אי-אפשר כל פעם לבוא עם תיקון חוק.

דוד ביטן: תכניסו בחוק אפשרות להארכה מסוימת.

<חגית ברוק: מצד שני אנחנו לא יכולים לתת לזה זמן בלתי מוגבל.

דוד ביטן: אבל עובדה שבהתחלה הייתה אפשרות לוועדת הכלכלה להוסיף שלושה חודשים, אחר כך נתנו שוב אפשרות עד ה-31 במרס, ועוד פעם מבקשים.

דוד ביטן: אז אפשר בחוק להכניס את המסגרת שמאפשרת ארכה מסוימת בלי להביא תיקון חקיקה, כי זה לא לכבודנו, תיקוני החקיקה האלה.

ישראל אייכלר: אני אתמוך בהארכת האפשרות שהעובדים לא ייפגעו, כדי שיוכלו לסדר את הרשות החדשה.

ישראל אייכלר: אבל אני חושב שכאשר אנחנו נמצאים פה בשידור חי, אני חייב לנצל את העובדה כדי למחות.

ישראל אייכלר: יש ברשות השידור הרבה דברים טובים, אבל אין רשות שידור ממלכתית בעולם שתוכל לעשות כתבה על ההתייהדות של שכונות מסוימות ולהסית, כמו שהייתה בשבוע שעבר כתבת הסתה נוראה נגד התחרדות בית-שמש והופיעו שם אנשים שדיברו על כיבוש בית-שמש.

ישראל אייכלר: ממש מה שהפלסטינים טוענים נגד כיבוש ירושלים ונגד כיבוש יפו וחיפה, זה מה שנאמר בכתבה על כיבוש בית-שמש על-ידי יהודים חרדים.

ישראל אייכלר: אני חושב שרשות ממלכתית, שכולנו נאלצים לשלם מסים כדי לממן אותה, חייבת להיות זהירה יותר מאיזשהו עמוד פייסבוק שכל אנטישמי יכול לכתוב שם מה שהוא רוצה.

ישראל אייכלר: פה רשות שידור נותנת כתבה של 20 דקות על הסכנה הגדולה של ילדי ישראל שגדלים וחיים בבית-שמש.

ישראל אייכלר: אני מנצל את הבמה הזאת כדי למחות ולהודיע שהציבור של 800,000 חרדים לא ישתוק ולא ינוח ולא יאפשר לקחת מכספם, להקים שידור ממלכתי ולהפוך אותו לתחנת הסתה.

ישראל אייכלר: זה גורם לכך שיבואו אנשים צעירים וייקחו את החוק לידיים ויילחמו.

ישראל אייכלר: הנה אנחנו רואים היום בעולם מה שקורה באנקרה, פיגועים.

ישראל אייכלר: אנחנו רואים בחוף השנהב, בכל העולם.

ישראל אייכלר: העולם הוא היום עולם אכזרי, עולם אלים, עולם שעלול להידרדר בשקט למלחמות ולשפיכות דמים, ואני חושב שדווקא בגלל שזאת תחנת שידור אחראית ורוב השידורים שלה הם מאוד מאוד מאוזנים, לפחות יחסית למה שמדינה חילונית יכולה לתת לאזרחים חרדים – אבל לעשות כתבות כאלה, זה לא פעם אחת ולא פעמיים ולא רק ברשות השידור.

ישראל אייכלר: אדוני היושב-ראש, בגלי צה"ל היה בשבוע שעבר שיעור תנ"ך, שעלו אנשים שחירפו וגידפו את אליהו הנביא, את אלישע ואת כל נביאי ישראל.

ישראל אייכלר: שום תחנה פלסטינית לא תבזה כך את נביאי ישראל כמו שהיה בגלי צה"ל בשבוע שעבר.

ישראל אייכלר: לכן אני מנצל את העובדה הזאת ומודה לך שנתת לי את האפשרות להגיד.

דוד ביטן: גלי צה"ל זה לא רשות השידור, אבל לא משנה.

ישראל אייכלר: גם גלי צה"ל מפוקחים על-ידי חוק רשות השידור.

איילת נחמיאס ורבין: אני לא אתייחס כרגע להערתו של הרב אייכלר, כי לא צפיתי בכתבה.

איילת נחמיאס ורבין: אבל מחובתו של שידור ציבורי לשקף לציבור אירועים ככל שנדרש בדרך ציבורית.

איילת נחמיאס ורבין: הווה אומר, אני כמובן לא מדברת על הסתה.

איילת נחמיאס ורבין: הרבה אייכלר כבר מכיר אותי מספיק טוב.

איילת נחמיאס ורבין: אני חושבת שמה שהתרחש עם רשות השידור, ואני עכבתי היטב אחרי כל התהליכים, נדנדתי לכם הרבה.

איילת נחמיאס ורבין: ביטן, הנה אנשים שיכולים להגיד שנדנדתי להם יותר מאשר לך.

דוד ביטן: אין דבר כזה.

דוד ביטן: אם נדנדת יותר, אז אני כבר לא יודע מה זה נדנוד.

איילת נחמיאס ורבין: אני אומר לך מדוע.

איילת נחמיאס ורבין: משום שהעניין הזה באמת מתנהל בצורה לא טובה.

דוד ביטן: זה לא תלוי רק בממשלה.

דוד ביטן: בואי נרגיע.

איילת נחמיאס ורבין: זה תלוי הרבה מאוד בממשלה.

דוד ביטן: יש גם הנושא של העובדים.

איילת נחמיאס ורבין: ל-400 עובדים אפשר היה להגיע מזמן.

איילת נחמיאס ורבין: כולל התוצאה שלא יהיה שידור חדשות.

איילת נחמיאס ורבין: אני חושבת שפה יש אמירה ציבורית מסוכנת, שצריכה להטריד גם את הקואליציה, בדיוק כמו שהיא מטרידה את האופוזיציה.

איילת נחמיאס ורבין: זה לא הבדל ביני לבינך.

איילת נחמיאס ורבין: כולנו צריכים לדרוש שינויים בשידור הציבורי.

דוד ביטן: אני לא נכנס כרגע לרשות החדשה, שאני לא יודע למה היא לא מצליחה לעמוד ביעדים.

דוד ביטן: אבל חלק מהעיכוב נבע גם מבקשה שלנו, שביקשנו מהממשלה להתחשב, לשבת עם ההסתדרות על מנת להגיע לגיבוש, והם הגיעו באמת לגיבוש.

איילת נחמיאס ורבין: אבל זה לא קשור לחדשות.

דוד ביטן: חלק גדול מהעובדים היום יכולים לעבור באופן אוטומטי לרשות החדשה, וזה גובש רק לפני שבוע.

דוד ביטן: לכן צריך זמן לטפל בעניינים האלה.

דוד ביטן: מי בעד לתת פטור מחובת הנחה לחוק הזה?

דוד ביטן: תרשמי שחבר הכנסת יואל חסון לא משתתף בהצבעה.

דוד ביטן: בעד – 7

דוד ביטן: נמנעים – 1

איילת נחמיאס ורבין: אני מבקשת להימנע בהצבעה הזאת.

דוד ביטן: למה?

דוד ביטן: נגיד את זה ליושב-ראש ההסתדרות.

איילת נחמיאס ורבין: תגיד את זה ליושב-ראש ההסתדרות, בוא אני אתן לך את הטלפון שלו בחיוג מקוצר.

דוד ביטן: אני צוחק אתך.

דוד ביטן: תירגעו.

דוד ביטן: עכשיו הוא יצטרף למפלגת העבודה.

דוד ביטן: לגבי יואל חסון, זה לא משפיע אליו, כי הוא במחנה הציוני.

דוד ביטן: אתה נגד?

עודד פורר: אני.

דוד ביטן: באת במיוחד בשביל להצביע נגד?

דוד ביטן: כל הכבוד.

דוד ביטן: <4. א.

דוד ביטן: בקשת יושב-ראש ועדת הכספים להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון מס' 8), התשע"ו-2016 (מ/1022), לפני הקריאה השנייה והשלישית.

דוד ביטן: > <ב.

דוד ביטן: בקשת יושב ראש ועדת הכספים להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון מס' 9), התשע"ו-2016, לפני הקריאה השנייה והשלישית.

דוד ביטן: > <ג.

דוד ביטן: בקשת יושב-ראש ועדת הכספים למיזוג הצעות החוק שלעיל עם הצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון – מענק לעצמאי בעד הכנסה מפוקחת), התשע"ה–2015>

דוד ביטן: אנחנו עוברים לבקשת יושב-ראש ועדת הכספים להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון מס' 8), התשע"ו-2016 (מ/1022), לפני הקריאה השנייה והשלישית.

דוד ביטן: מכיוון שמדובר בחוק שהוא בעצם לטובת תושבי המדינה, בנושא של מס הכנסה שלילי, אנחנו מבקשים לסיים אותו עד הפגרה.

דוד ביטן: אנחנו רוצים למזג, באותה הזדמנות, יש בסדר-היום סעיף לבקשת ועדת כספים למיזוג עם בקשת יושב ראש ועדת הכספים להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון מס' 9), התשע"ו-2016, לפני הקריאה השנייה והשלישית.

דוד ביטן: והצעת חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי) (תיקון – מענק לעצמאי בעד הכנסה מפוקחת), התשע"ה–2015.

דוד ביטן: אנחנו מחליטים על פטור, ופה אנחנו מחליטים למזג.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: נמנעים – אין הבקשה אושרה.

דוד ביטן: פה אחד.

דוד ביטן: <5.

דוד ביטן: א.

דוד ביטן: בקשת יושב ראש ועדת הפנים והגנת הסביבה להקדמת הדיון בהצעת חוק הכניסה לישראל (תיקון מס' 26), התשע"ו-2016 (מ/1020), לפני הקריאה השנייה והשלישית – בכפוף לאישורה בוועדת הפנים והגנת הסביבה הבוקר.

דוד ביטן: > <ב.

דוד ביטן: בקשת יושב-ראש ועדת הפנים והגנת הסביבה למיזוג הצעת החוק שלעיל עם הצעת חוק הכניסה לישראל (תיקון מס' 26) (החמרת הענישה בעבירות הלנה והעסקה של שוהים בלתי חוקיים), התשע"ד-2014>

דוד ביטן: בקשת יושב ראש ועדת הפנים והגנת הסביבה להקדמת הדיון בהצעת חוק הכניסה לישראל (תיקון מס' 26), התשע"ו-2016 (מ/1020), לפני הקריאה השנייה והשלישית – בכפוף לאישורה בוועדת הפנים והגנת הסביבה הבוקר.

דוד ביטן: גם פה יש מיזוג.

דוד ביטן: בבקשה.

<יואל הדר: במסגרת המלחמה בנושא של הפיגועים, השר לביטחון הפנים יזם את קידום החוק שנועד להחמיר את הענישה עם המעסיקים והמלינים של השוהים הבלתי חוקיים, גם לגבי קביעת עונשי מינימום, גם לגבי אפשרות של החמרת הענישה לגבי העסקת שב"חים.

דוד ביטן: כולנו יודעים שזה נושא חשוב מבחינת המלחמה בטרור.

דוד ביטן: דרך אגב, אתמול בשעה 19:00 הייתי צריך להיות בבר-מצווה, ובשעה 19:00 קיבלתי על שינוי מקום מפתח-תקווה לראש-העין.

דוד ביטן: התברר שהמשטרה עשתה מבצע ובכל מקום שהיא הגיעה באולמי חתונות היו שב"חים.

דוד ביטן: קיבלו צו סגירה מיידי, ולא עזר להם שיש אירוע.

דוד ביטן: גם בית המשפט תמך בזה.

דוד ביטן: בסופו של דבר נאלצו לשנות את המקום.

דוד ביטן: אנחנו צריכים להילחם בחורמה בתופעה הזאת שבגלל חובות כלכליים אנשים עושים נזק ביטחוני לציבור.

ישראל אייכלר: מדובר ב-100,000 שנכנסים ביום.

ישראל אייכלר: חוץ מ-40,000 מאושרים.

דוד ביטן: האם יש התנגדות?

דוד ביטן: מי בעד הפטור?

דוד ביטן: מי נגד?

דוד ביטן: בעד – רוב

דוד ביטן: נמנעים – אין הבקשה אושרה.

דוד ביטן: אנחנו גם צריכים למזג את הצעת החוק הזאת עם הצעת חוק הכניסה לישראל (תיקון מס' 26) (החמרת הענישה בעבירות הלנה והעסקה של שוהים בלתי חוקיים), התשע"ד-2014, של חבר הכנסת מרדכי יוגב, חבר הכנסת יעקב מרגי, חבר הכנסת ניסן סלומינסקי וחברת הכנסת שולי מועלם-רפאלי.

דוד ביטן: מי בעד?

דוד ביטן: בעד – רוב

דוד ביטן: נמנעים – אין הבקשה אושרה.

דוד ביטן: פה אחד.

דוד ביטן: אין נגד, נכון?

דוד ביטן: <6.

דוד ביטן: בקשת יו"ר ועדת העבודה, הרווחה והבריאות למיזוג הצעות חוק:> א.

דוד ביטן: הצעת חוק נכי רדיפות הנאצים (תיקון מס' 22), התשע"ו-2016 <ב.

דוד ביטן: הצעת חוק נכי רדיפות הנאצים (תיקון - הגבלת שכר טרחה של עורכי דין), התשע"ו-2016>

דוד ביטן: יש בקשה למיזוג של יושב-ראש ועדת העבודה, הרווחה והבריאות, הצעת חוק נכי רדיפות הנאצים (תיקון מס' 22), התשע"ו-2016, והצעת חוק נכי רדיפות הנאצים (תיקון – הגבלת שכר טרחה של עורכי דין), התשע"ו-2016.

דוד ביטן: מי בעד?

דוד ביטן: בעד – 8

דוד ביטן: נמנעים – אין הבקשה אושרה.

דוד ביטן: פה אחד.

דוד ביטן: <7.

דוד ביטן: בקשת יושב-ראש ועדת העבודה, הרווחה והבריאות למיזוג: א.

דוד ביטן: הצעת חוק הביטוח הלאומי (תיקון מס' 171) (תחילת הזכאות לגמלת סיעוד), התשע"ו-2016> ב.

דוד ביטן: הצעת חוק הביטוח הלאומי (מועד תחילת הזכאות לגמלת סיעוד), התשע"ו-2016.

דוד ביטן: בקשת יושב-ראש ועדת העבודה, הרווחה והבריאות למיזוג: א.

דוד ביטן: הצעת חוק הביטוח הלאומי (תיקון מס' 171) (תחילת הזכאות לגמלת סיעוד), התשע"ו-2016; ב.

דוד ביטן: הצעת חוק הביטוח הלאומי (מועד תחילת הזכאות לגמלת סיעוד), התשע"ו-2016.

דוד ביטן: מכיוון שאנחנו בטלוויזיה, אולי היועצת המשפטית תסביר לציבור הרחב מה אלה בקשות המיזוג, לפני שנצביע על הבקשה.

דוד ביטן: למה יש בקשות למיזוג?

<ארבל אסטרחן: פעמים רבות מועברות לוועדה מוועדות הכנסת הצעות חוק בנושא דומה, בין אם זו הצעה פרטית והצעה ממשלתית, או הצעה פרטית והצעה פרטית אחרת.

<ארבל אסטרחן: במקרים כאלה הוועדה רשאית להחליט שהיא ממזגת את ההצעות ומכינה אותן ביחד לקריאה השנייה והשלישית, כך שבסופו של דבר יהיה חוק אחד, או במקרים שלפנינו כעת שזה סוג של הצעות ממשלתיות והצעות פרטיות.

<ארבל אסטרחן: הממשלתיות עברו קריאה ראשונה והפרטיות עברו קריאה טרומית, ויש סמכות לפי התקנון לוועדות להכין אותן ביחד לקריאה השנייה והשלישית, לפי הנוסח שעבר קריאה ראשונה.

<ארבל אסטרחן: כאילו יש קפיצה של הצעה שעברה רק טרומית, וישר מכינים אותה לשנייה ושלישית.

<ארבל אסטרחן: אבל למעשה הוועדה פועלת לפי הנוסח שאושר בקריאה ראשונה.

<ארבל אסטרחן: כדי לעשות את הדבר הזה נדרש אישור של ועדת הכנסת.

ישראל אייכלר: החוק הפרטי חייב להיות בדיוק כמו החוק הממשלתי?

<ארבל אסטרחן: לא.

<ארבל אסטרחן: זה לא אותם מבחנים כמו הצמדה או כמו אם הצעה אחת נפלה, אז חצי שנה אי-אפשר להביא הצעה אחרת.

<ארבל אסטרחן: מספיק שהן יהיו באותו נושא.

דוד ביטן: ההסבר היה בשביל הצופים יותר מאשר בשבילנו, כי אנחנו מכירים את העניין הזה.

דוד ביטן: מי בעד הצעת המיזוג שקראתי עכשיו?

דוד ביטן: בעד – 8

דוד ביטן: נמנעים – אין הבקשה אושרה.

דוד ביטן: פה אחד.

יואל חסון: צריך להדגיש שזה פה אחד עם מספר גדול של חברי כנסת.

יואל חסון: כי יש טענה שמאשרים פה דברים על חודו של חבר כנסת.

דוד ביטן: יש מקרים, ואנחנו צריכים להפסיק עם העניין הזה.

דוד ביטן: שלא יצביעו.

דוד ביטן: אם רוצים להצביע, שיביאו עוד חברי כנסת.

איילת נחמיאס ורבין: אם כי אז זה אומר לא אחת, שיבואו חברי כנסת שלא היו בתהליך החקיקה ויצביעו מבלי לדעת על מה הם מצביעים.

יואל חסון: אז הם ייבחנו ציבורית על זה.

יואל חסון: <8.

יואל חסון: בקשת יו"ר ועדת החוקה חוק ומשפט להעברת הצ"ח הכשרות המשפטית והאפוטרופסות (תיקון – הכרעה במחלוקת בין הורים בעניין הנתון לאפוטרופסותם), התשע"ו-2016 (פ/2554/20) מוועדת העבודה הרווחה והבריאות לדיון בוועדת החוקה חוק ומשפט.

יואל חסון: >

דוד ביטן: בקשת יו"ר ועדת החוקה חוק ומשפט להעברת הצ"ח הכשרות המשפטית והאפוטרופסות (תיקון – הכרעה במחלוקת בין הורים בעניין הנתון לאפוטרופסותם), התשע"ו-2016 (פ/2554/20) מוועדת העבודה הרווחה והבריאות לדיון בוועדת החוקה חוק ומשפט.

דוד ביטן: הייתה הכרעה במליאה, ועכשיו מבקשים להביא.

דוד ביטן: תסבירי בבקשה לציבור למה אנחנו מתכוונים כשאנחנו מבקשים להעביר מוועדה לוועדה לאחר שהמליאה קבעה.

<ארבל אסטרחן: בדרך כלל מליאת הכנסת היא זאת שקובעת לאן ועדה עוברת לדיון.

<ארבל אסטרחן: במקרה כזה יכול יו"ר הוועדה שאליה הועבר הנושא, או יו"ר ועדה אחרת שסבור שהנושא מצוי בסמכותו, או יו"ר ועדת הכנסת, לבקש להעביר את ההצעה מוועדה לוועדה כל עוד לא החל הדיון.

<ארבל אסטרחן: במקרה הזה, ותכף יסביר היועץ המשפטי לוועדת החוקה, הטענה היא שהנושא הזה מצוי במובהק במסגרת סמכויותיה של ועדת החוקה ולא במסגרת סמכויותיה של ועדת העבודה, נדון בכנסת הקודמת כבר באותה ועדה, ולכן הבקשה היא להעביר את הצעת החוק עוד לפני שהחל הדיון.

ישראל אייכלר: יושב-ראש ועדת הרווחה מסכים?

<ארבל אסטרחן: אני לא יודעת.

יואל חסון: אדוני היושב-ראש, אני לא מבין את בקשתו של יושב-ראש ועדת החוקה, חוק ומשפט.

יואל חסון: אני יודע תמיד שהנושאים האלה היו בידי ועדת העבודה והרווחה.

דוד ביטן: אפוטרופסות תמיד הייתה בידי ועדת חוקה.

<ארבל אסטרחן: זה עניין של סמכויות.

יואל חסון: מאה אחוז, אז אני חוזר בי.

דוד ביטן: זה לא מצבם של הקטינים, אלא זה הליכי חקיקה מאוד מסובכים.

ישראל אייכלר: אדוני היושב-ראש, אני חושב שמן הראוי לשאול את יושב-ראש ועדת הרווחה אם הוא מסכים לזה.

דוד ביטן: לא, אין קשר.

דוד ביטן: הוא יכול לא להסכים.

דוד ביטן: לצערי הרב ראשי ועדות תמיד רוצים לקחת יותר, אבל שיסתכלו אם יש להם זמן לדון או לא.

ישראל אייכלר: היועצת המשפטית של ועדת הרווחה.

דוד ביטן: יש לך מנדט של יושב-ראש ועדת הרווחה?

<שמרית שקד גיטלין: כן.

<שמרית שקד גיטלין: אני מבקשת.

דוד ביטן: הזמנו אותו לדיון, דרך אגב.

<ארבל אסטרחן: הוא מבקש להשאיר את זה בוועדת העבודה.

ישראל אייכלר: גילוי נאות, אני חבר בוועדת העבודה והרווחה.

ישראל אייכלר: להבדיל מוועדת חוקה, שזה ממש קונצרט או פסטיבל, אני לא יודע איך לקרוא לזה, בכל דיון ודיון, ועדת הרווחה בראשות אלי אלאלוף מתנהלת בצורה מאוד מאוד שקטה, מאוד עניינית, מעבירה חוקים גדולים בשקט.

ישראל אייכלר: אני לא יודע את מהות החוק, אבל אם יושב-ראש ועדת הרווחה רוצה את זה, אני חושב שמן הראוי לתת לו.

שולי מועלם-רפאלי: אני לא חושבת כך.

שולי מועלם-רפאלי: צריך להסתכל על מהות החוק.

יואל חסון: אדוני, אבל מה שכדאי שנשים לב, שיושב-ראש ועדת חוקה, חוק ומשפט לא התלונן בפני ועדת הכנסת אף פעם על עומס ועל אי יכולת לעמוד בלוח זמנים סביר.

דוד ביטן: אני הודעתי כבר לוועדה הזאת, שאחד השיקולים שלי להעביר דיונים מאחד לאחד או בכלל זה גם עומס, כי הליך החקיקה, לעשות אותו באופן מהיר, הוא לא פחות חשוב מסמכויות הוועדות.

דוד ביטן: אני לא בעד להעביר אפילו דיונים לוועדת המדע, חוק כמו הכשרות המשפטית, אם אני אחשוב ששם זה יהיה יותר מהיר.

דוד ביטן: אבל פה הוויכוח הוא בין שתי ועדות עמוסות.

דוד ביטן: בין שתי ועדות עמוסות, אני חייב לשקול גם שיקולים אחרים.

ישראל אייכלר: אדוני יושב-ראש הוועדה, עניין של אפוטרופסות על אנשים חולים, זקנים, קשישים, סיעודיים או ילדים, זה בהחלט בוועדת העבודה והרווחה מבחינת המהות של הדבר.

דוד ביטן: נמצא פה היועץ המשפטי של ועדת החוקה.

דוד ביטן: אני רוצה שתסביר, בבקשה.

ישראל אייכלר: אולי היועצת המשפטית של ועדת הרווחה גם תגיד משהו.

דוד ביטן: גם.

דוד ביטן: למה לא? כולם פה, ניתן לכולם לדבר.

דוד ביטן: אין בעיה.

אלעזר שטרן: מדובר בהצעת חוק זהה להצעת חוק של חבר הכנסת, היום השר, דוד אזולאי, שנדונה בוועדת חוקה בכנסת הקודמת, והוועדה הכינה אותה לקריאה ראשונה.

אלעזר שטרן: היא עברה קריאה ראשונה בכנסת הקודמת.

דוד ביטן: אותו דבר?

אלעזר שטרן: הצעת חוק זהה.

אלעזר שטרן: דנו כבר בזה והכנו לקריאה ראשונה.

אלעזר שטרן: זה דבר ראשון.

אלעזר שטרן: דבר שני, מבחינת המהות של הדברים, מדובר בעצם על סמכויות בתי המשפט.

אלעזר שטרן: הסמכות של בית המשפט להטיל על גורמים אחרים להכריע בדברים שנוגעים לאפוטרופסות.

דוד ביטן: הבנתי.

דוד ביטן: היועצת המשפטית של ועדת העבודה רוצה להתייחס?

<שמרית שקד גיטלין: עמדת הוועדה, ועמדת יושב-ראש הוועדה, היא שהוא מבקש שהנושא יישאר ברשות ועדת העבודה, מכיוון שבעצם הסמכות פה – בדרך כלל נעשה בה שימוש כדי להעביר את ההכרעה לעובדים הסוציאליים, והצעת החוק בעצם תקל על הנטל הרב המוטל על כתפי העובדים הסוציאליים, ולכן אנחנו חושבים שזה נושא ששייך לוועדת העבודה.

דוד ביטן: היועצת המשפטית של ועדת הכנסת, בבקשה.

<ארבל אסטרחן: עמדת הלשכה המשפטית היא חוקה.

דוד ביטן: האמת שאין לנו ברירה אחרת, מכיוון שכשרות משפטית זה נושא שמטופל תמיד על-ידי ועדת חוקה.

דוד ביטן: גם הם התחילו לדון בהצעת החוק הזאת בקדנציה הקודמת, אז כבר יש להם התמקצעות בעניין הזה.

דוד ביטן: לכן אני סבור במקרה הזה דווקא כן לקבל את העמדה.

ישראל אייכלר: אפשר להגביל את הזמן שיסתיים החוק?

דוד ביטן: כן, אני עכשיו אגביל.

דוד ביטן: אל תדאג.

ישראל אייכלר: כי אתה יודע מה קורה בחוקה.

דוד ביטן: אני אעביר את זה אליך בתנאי אחד, שתיתן פה התחייבות, כמו שאני רגיל עכשיו לעשות, שאתה תסיים את הדיון בחוק תוך 45 יום.

דוד ביטן: הבעיה היא שיש פגרה.

דוד ביטן: אם לא תסיים תוך 45 יום, אתה נותן לי סמכות למשוך את החוק הזה שוב לוועדת הכנסת, למרות האמור בתקנון.

דוד ביטן: זה מקובל עליך?

ניסן סלומינסקי: באתי באמצע, שמעתי רק את סוף דבריו של חברי אייכלר.

דוד ביטן: עזוב, אנחנו בעד להעביר לך.

ניסן סלומינסקי: לא היית אף פעם בדיונים אצלנו, ואתה כבר דיברת דברים - - -

ישראל אייכלר: תאר לעצמך כמה אני שומע מבלי להיות אצלכם.

ישראל אייכלר: יש לנו חבר בוועדת החוקה, וכל פעם בוועדת הכנסת מספרים לנו חברי כנסת על מה שקורה אצלך בוועדה.

ישראל אייכלר: זה לא אישי.

ניסן סלומינסקי: מה קורה אצלנו?

ישראל אייכלר: בלגאן גדול.

ניסן סלומינסקי: בלגאן?

ישראל אייכלר: כן.

ישראל אייכלר: בכל דיון.

ניסן סלומינסקי: אתה מוזמן לרדת עכשיו לישיבה ולשמוע.

ניסן סלומינסקי: חוקים כמו חוק ההשעיה, ששם כולם באים לצעוק לתקשורת.

ניסן סלומינסקי: אבל 99% מהחוקים שלנו הם חוקים – תשמע פעם את הדיונים.

ניסן סלומינסקי: זה לתפארת.

ישראל אייכלר: זה לא נגד הוועדה שלך, אני בעד ועדת הרווחה ואנחנו רוצים את הנושא.

ניסן סלומינסקי: אתה יכול לעשות פה ככה בזלזול, אחר כך משלמים על זה ביוקר.

ניסן סלומינסקי: שווה לדון בזה עוד קצת, להבין ולקבל החלטה מושכלת.

ניסן סלומינסקי: שומעים את כל הצדדים.

ניסן סלומינסקי: אתה יכול לבוא לשמוע, הייעוץ המשפטי שלי הרבה פעמים איטי גם, אז מה?

ניסן סלומינסקי: שומעים את כל הצדדים, ובסוף מוצאים את הנתיב הנכון.

ניסן סלומינסקי: סתם לקבל החלטה במהירות, בגלל שרצינו?

ניסן סלומינסקי: אחר כך זה נכנס לספר החוקים ומשלמים על זה ביוקר, ובסוף בית המשפט ישנה את זה.

חיים ילין: אני תומך בכל מה שאמרת.

חיים ילין: היה איזה חוק פוליטי קטן שלא.

ניסן סלומינסקי: אמרתי, זה משהו אחר.

שולי מועלם-רפאלי: גם הוא אמר את זה.

שולי מועלם-רפאלי: זה גם לא הדיון בוועדת הכנסת.

דוד ביטן: לא שמעתי.

דוד ביטן: ענית לו יפה, אבל לא ענית לי.

דוד ביטן: אני רוצה התחייבות שתוך 45 ימים מסיימים את החוק הזה.

דוד ביטן: אני מחכה לתשובה.

ניסן סלומינסקי: בסדר, נעשה את זה.

איילת נחמיאס ורבין: 45 יום זה לתוך הכנס הבא.

דוד ביטן: אין לי ברירה.

דוד ביטן: נעביר את הדיון לוועדת החוקה.

דוד ביטן: שמענו גם את ההתחייבות של יושב-ראש הוועדה, שהוא מתחייב לסיים את הדיון תוך 45 יום.

דוד ביטן: אם לא, ועדת הכנסת רשאית למשוך חזרה את החוק, לא משנה באיזה מצב הדיון נמצא.

דוד ביטן: מי בעד?

דוד ביטן: בעד – 8

דוד ביטן: נמנעים – אין הבקשה אושרה.

דוד ביטן: ניסן, תעמוד בזה, כי אחרת אני אקח לך את החוק, אני אומר לך את האמת.

דוד ביטן: זה לא איום, אבל זו מדיניות חדשה בוועדת הכנסת.

איילת נחמיאס ורבין: הפגרה לא נספרת.

דוד ביטן: הפגרה נספרת, נקודה.

דוד ביטן: 45 יום.

דוד ביטן: הוא צריך לסיים את העבודה ולהגיד שהוא סיים.

דוד ביטן: הוא עושה כינוסים גם בפגרה, הוא עובד קשה.

איילת נחמיאס ורבין: זו לא פגרה רגילה, זו פגרה של פסח.

ניסן סלומינסקי: לקריאה ראשונה.

דוד ביטן: קריאה ראשונה, תכין.

דוד ביטן: ברור לא שנייה ושלישית.

דוד ביטן: תשתדל לגמור את זה בשבועיים, מה הבעיה?

דוד ביטן: זה רק תיקון לחוק, זה לא כל החוק.

דוד ביטן: <9.

דוד ביטן: הצעת חוק המים (תיקון מס' 27), התשע"ו-2016>

דוד ביטן: הצעת חוק המים (תיקון מס' 27), התשע"ו-2016.

דוד ביטן: אחרי שדנתי גם עם השר וגם עם כל הגורמים, וגם הייתה לי שיחה עם יושב-ראש ועדת הפנים בעניין הזה להקים ועדה משותפת.

דוד ביטן: החוק הזה הוא מאוד חשוב, בגלל הרפורמה שיש בו.

דוד ביטן: מכיוון שזה יכול להיות בשתי ועדות, או כלכלה או פנים, אנחנו נקים ועדה משותפת לפנים ולכלכה, של 14 חברים, שבעה מכל ועדה.

דוד ביטן: בראשות ועדת הפנים.

דוד ביטן: מטעם ועדת הכלכלה: דוד ביטן, נורית קורן, איתן כבל, יעקב פרי, רועי פולקמן, יצחק וקנין ועיסאווי פריג'.

דוד ביטן: מטעם ועדת הפנים: דוד אמסלם, רויטל סויד, עבדאללה אבו מערוף, בצלאל סמוטריץ, יואב בן-צור, רוברט אילטוב ואורי מקלב.

דוד ביטן: הלכנו לפי סיעות.

דוד ביטן: יש בעיה עם ועדת הכלכלה, שהיא לא רחבה מדי.

דוד ביטן: יש מעט מאוד נציגים.

דוד ביטן: למה לא מרחיבים אותה?

איתן ברושי: כל סיעה תוכל להחליף שמות אם היא רוצה?

דוד ביטן: לא.

דוד ביטן: כדי להיות חבר, אתה צריך להיות חבר בוועדת הכלכלה.

דוד ביטן: ברגע שיבקשו, אני יכול להחליף.

דוד ביטן: אני רציתי להכניס אותך, אבל אתה לא חבר באף ועדה.

איילת נחמיאס ורבין: לנו יש בכל ועדה אחד בלבד?

דוד ביטן: יש לכם שניים.

איילת נחמיאס ורבין: אז למה אני לא ברשימה?

דוד ביטן: איתן חבר.

דוד ביטן: הכנסתי שני נציגים מש"ס מטעם הקואליציה, על חשבון סיעת הליכוד.

איתן ברושי: קודם כל, נקודה מספר אחד, אני מבין שצריך או להבין שהיא מוסכמת או להחליט שזאת ההחלטה, שיש פה פיצול.

איתן ברושי: אני לא יודע אם יש פה נציג האוצר, אבל יש התחייבות, ונמצא פה גם אבו וילן, שיהיה כאן פיצול בין הטיפול במים לתושבים לבין המים לחקלאות.

דוד ביטן: התחייבות של מי?

איתן ברושי: גם של האוצר, ומבחינתנו זה תנאי.

איתן ברושי: מעבר לשאלה באיזו ועדה ידונו, מבחינתנו, מבחינת החקלאים והשדולה, אין שום אפשרות.

איתן ברושי: כל החיבור הזה הוא הזוי.

דוד ביטן: יש פה נציג של האוצר?

איתן ברושי: אז נדחה את הדיון.

איתן ברושי: אם האוצר לא פה, אי-אפשר לדון.

דוד ביטן: אני לא יכול לדחות את הדיון.

דוד ביטן: דחיתי את זה בעבר.

איתן ברושי: חשוב לדעת, האם אנחנו נבוא עכשיו לוועדה המשותפת והיא תחליט על פיצול?

דוד ביטן: לפי הסמכות הקיימת, אין סמכות לוועדת הכנסת לעשות פיצול.

דוד ביטן: הסמכות היא בידי הוועדה שדנה, היא מוסמכת להביא הצעה למליאה, והמליאה צריכה להצביע.

דוד ביטן: אמרתי משהו לא נכון?

<ארבל אסטרחן: מה שאמרת הוא מדויק.

<ארבל אסטרחן: היו מקרים נדירים מאוד שחוק מלכתחילה בא עם שני פרקים, והיה ברור שהפרקים האלה שייכים לוועדות אחרות, ואז עשו דבר כזה של פיצול.

<ארבל אסטרחן: אבל זה לא המצב בחוק הזה.

חיים ילין: אבל זה כן, ואני אסביר לך.

חיים ילין: החקלאות מטופלת תמיד על-ידי הכלכלה, והמים על-ידי הפנים.

<ארבל אסטרחן: אבל אמרה נציגת האוצר שמחירי המים - - -

דוד ביטן: אני רוצה שתבינו למה עיכבתי את זה.

דוד ביטן: בדקתי גם את הטענה הזאת שלכם.

דוד ביטן: לא ניתן טכנית, בגלל האופן שהחוק מנוסח, לחלק את זה.

חיים ילין: היינו ב-02:30 בלילה בהצבעה.

חיים ילין: אמרנו את זה בקול רם.

חיים ילין: זה נאמר שאנחנו תומכים בחוק בתנאי שהמים של החקלאות יוצאים מבפנים.

דוד ביטן: זה לא חלק מההחלטה.

דוד ביטן: את הטענה הזאת תטענו בוועדה, אין שום בעיה.

דוד ביטן: היא מוסמכת לפצל את החוק.

יואב קיש: על איזו קריאה טרומית אתה מדבר?

חיים ילין: קריאה ראשונה.

יואב קיש: השר עלה והתחייב לפיצול בקריאה הראשונה?

חיים ילין: לא.

חיים ילין: היינו שם שלושים ומשהו חברי כנסת, לא היו יותר מזה.

חיים ילין: זה התקבל פה אחד בגלל הסיבה הזאת.

חיים ילין: היינו יכולים להפיל את זה.

חיים ילין: היינו רוב בלילה, אבל בגלל שהסכמנו ואמרנו את זה, שהציבור לא צריך להיפגע והחקלאים לא צריכים להיפגע, והערבוב בין החקלאות לבין העירוני הוא לא נכון וצריך לפצל את זה לחלוטין, הייתה הסכמה שם של כולם.

חיים ילין: עכשיו אנחנו מגיעים לדיון, אמרנו שנעשה את זה בוועדת הכלכלה.

יואב קיש: אני שואל אם עלה נציג ממשלה ואמר: אני מסכים.

חיים ילין: לא.

יואב קיש: אז זה לא מחייב.

חיים ילין: לא נכון, אסביר לך למה.

חיים ילין: כולנו הצבענו בעד.

חיים ילין: דבר שני, יש לי זיכרון בדברים האלה, דוד אתה קמת ואמרת: לא יעלה על הדעת שאנחנו נגד מונופולים ואנחנו מרימים יד עכשיו.

דוד ביטן: אז אני אסביר את עצמי.

דוד ביטן: אני גם אמרתי לשר הפנים, ונציגי ש"ס פה, אני גם אגיד את זה.

דוד ביטן: אני חושב שהחוק הזה הוא מאוד מאוד בעייתי, כי הוא עושה רפורמה איפה שהאוצר ניסה כל הזמן לעשות, וחברי הכנסת התנגדו.

דוד ביטן: אבל זה עדיין רק הצעת חוק, ובוועדה נצטרך לדון בעניין הזה ולא בטוח שנאשר את זה.

דוד ביטן: דבר שני, לתדהמתי, ואני אמרתי לשר הפנים והוא אמר שזה לא נכון, אבל אנחנו בדקנו את זה משפטית, ההחלטה להפחית את מחיר המים לצרכן המגורים לא כתובה בחוק.

דוד ביטן: בניגוד לחוק של תחבורה ציבורית, שעשו תיקון לחוק, ואז הפקידות או הרגולטורים לא יכולים לתקן אותה באופן רגיל אלא צריכים להביא את זה כתיקון חקיקה – בחוק הזה, לתדהמתי, הנושא של הפחתת מחיר המים הוא בהחלטה מנהלית של המועצה שהיא בעצם הרגולטור של תאגידי המים.

דוד ביטן: שם זה נמצא.

דוד ביטן: ופה בחוק הולכים לעשות את כל השינויים שבעצם מלאימים את הנושא של המים לטובת האוצר.

דוד ביטן: אז זה בחוק, ואז אי-אפשר לתקן, וזאת החלטה מנהלית שיכולים לתקן אותה כל שני וחמישי.

דוד ביטן: את הדברים האלה אמרתי לשר, והוא אמר לי שזה לא יכול להיות.

דוד ביטן: אבל בדקנו את העניין הזה וזה בטוח.

דוד ביטן: למה זה לקח לי חודש וחצי להביא את זה לפה לדיון?

דוד ביטן: כי ניסיתי לראות מה אני יכול לעשות.

דוד ביטן: כי יש לי גם בעיה בחוק.

דוד ביטן: אם כבר, אז ההפחתה של מחיר המים צריכה להיות בחוק.

דוד ביטן: אז אני מבטיח לך שאנחנו נתקן את העניין הזה בוועדה.

דוד ביטן: אבל עדיין אנחנו מדברים רק לאיזו ועדה.

דוד ביטן: אנחנו לא דנים כרגע בתוכן החוק.

דוד ביטן: אתם מנסים לשלב את תוכן החוק בתוך העברה לוועדה, ויש לנו בעיה עם זה.

דוד ביטן: אנחנו בדקנו, אין אפשרות לפצל את זה כבר היום, כי החוק מנוסח בצורה כזאת שהכול מעורבב אחד בשני.

חיים ילין: זה החשש הגדול.

דוד ביטן: אז תשכנעו את חברי הכנסת בוועדה.

דוד ביטן: אבו וילן, בגלל שהיית חבר כנסת בעבר, בבקשה.

אבשלום וילן: תודה, אדוני היושב-ראש.

אבשלום וילן: אני אתקן את היועצת המשפטית.

אבשלום וילן: בחוק ההסדרים ועדת הכנסת מפצלת חופשי.

אבשלום וילן: מבחינת משפטית אפשר.

אבשלום וילן: מה הבעיה פה, לטובת העניין?

אבשלום וילן: אנחנו ישבנו, התאחדות חקלאי ישראל, עם אגף התקציבים, והסברנו להם שהחוק רק התחיל.

אבשלום וילן: שכל הכנסת הסעיפים החקלאיים תגרום שהדיון ייקח חודשים, כי מדובר פה בליבה של נושאים מאוד כבדים.

אבשלום וילן: יש לנו הסכם מים משפטי עם המדינה.

אבשלום וילן: זה סיפור מאוד מורכב ומסובך, וכל החיבור לזה רק תוקע את החוק של דרעי, ואנחנו בעדו.

אבשלום וילן: ולכן נציגי אגף התקציבים הודיעו לנו חד-משמעית: נדאג שבוועדה זה יפוצל.

דוד ביטן: שיגידו את זה בוועדה.

אבשלום וילן: אני כבר אומר לך, שאם לא יהיה פיצול, איך שלא יתעסקו בזה, במקום לגמור את זה, הלוואי שזה ייגמר עד פגרת הקיץ.

אבשלום וילן: אתה יכול לקבל פה החלטה, שכפוף לפיצול שייעשה בדרך המקובלת יתחיל הדיון, ואז הבעיה תיפתר.

דוד ביטן: מה התשובה שלך לגבי מה שהוא אמר?

<ארבל אסטרחן: אין החלטה כזאת.

<ארבל אסטרחן: ועדת הכנסת מעבירה חוק לטיפול לוועדה.

דוד ביטן: למה בחוק ההסדרים אנחנו כן עושים את זה?

<ארבל אסטרחן: לחוק ההסדרים יש כללים אחרים.

<ארבל אסטרחן: זה לא המבחן.

<ארבל אסטרחן: מי שמוסמך לפצל חוק הוא רק הוועדה שהחוק עבר אליה לטיפול.

<ארבל אסטרחן: בשביל שוועדת הכנסת תפצל, צריך להעביר את זה לוועדת הכנסת, ואז היא צריכה לבחון את הפיצול.

אבשלום וילן: האם הוועדה המשותפת תוכל לפצל?

<ארבל אסטרחן: בוודאי.

איתן ברושי: מה הטעם בוועדה משותפת?

איתן ברושי: יש לך ועדת כלכלה, יש לך ועדת כספים, הן אמונות על נושאים כספיים כלכליים.

איתן ברושי: עניין המים הוא נושא כלכלי כספי.

דוד ביטן: לא נכון.

איתן ברושי: למה?

דוד ביטן: נושאים של תאגידי מים נדונו בעבר גם בוועדת הפנים.

דוד ביטן: רבותי, אני רוצה להצביע.

דוד ביטן: בואו נחליט שהנושא הראשון לדיון בוועדה המשותפת תהיה על נושא הפיצול, כן או לא.

<ארבל אסטרחן: אתה יכול לבקש מהם.

דוד ביטן: אוקיי.

דוד ביטן: אז אני מבקש.

דוד ביטן: הצעת ההחלטה זה כפי שאמרתי, ועדה משותפת, כלכלה ופנים, בראשות הפנים, שבעה ושבעה, קראתי את שמות החברים.

דוד ביטן: יושב-ראש הוועדה יהיה יו"ר ועדת הפנים אמסלם.

דוד ביטן: ממלא מקום – מותר לי להגיד ממלא מקום?

<ארבל אסטרחן: ממלא מקום יו"ר?

<ארבל אסטרחן: אין דבר כזה.

דוד ביטן: אז אני מחליט.

דוד ביטן: איפה כתוב שאי-אפשר?

<ארבל אסטרחן: יו"ר יכול למנות לו ממלא מקום.

דוד ביטן: לא, אז אנחנו מחליטים.

דוד ביטן: איפה זה כתוב?

<ארבל אסטרחן: כתוב שוועדת הכנסת קובעת את חברי הוועדה.

<ארבל אסטרחן: יו"ר ועדה נעדר, הוא רשאי למנות ממלא מקום.

דוד ביטן: איפה זה כתוב שאני לא יכול לעשות?

דוד ביטן: במשפט הפלילי זה הולך כך, לא בתקנון אזרחי.

<ארבל אסטרחן: יו"ר ועדה רשאי להסמיך.

דוד ביטן: אני אסביר את עצמי.

דוד ביטן: מכיוון שמדובר בוועדה משותפת, אז אני יכול לקבוע שיושב-ראש הוועדה יהיה מוועדת הפנים וממלא המקום יהיה מוועדת הכלכלה.

דוד ביטן: למה אני לא יכול לקבוע?

<ארבל אסטרחן: כי אין תואר כזה.

<ארבל אסטרחן: אין דבר כזה.

<ארבל אסטרחן: רק יו"ר ועדה שנעדר יכול למנות לו ממלא מקום.

איתן ברושי: הסמכות של הוועדה המשותפת היא כמו כל ועדה?

<ארבל אסטרחן: כן.

דוד ביטן: אנחנו נצביע על ההצעה הזאת, ונוסיף בקשה של ועדת הכנסת שהנושא הראשון, מכיוון שחברי כנסת מבקשים את זה, יהיה נושא הפיצול.

דוד ביטן: אם יוחלט לא לפצל, היא תמשיך בדיון.

דוד ביטן: אם יוחלט לפצל, יביאו את זה למליאה.

דוד ביטן: מי בעד?

דוד ביטן: בעד – רוב

דוד ביטן: נמנעים – אין ההצעה אושרה.

דוד ביטן: תודה.

דוד ביטן: <10.

דוד ביטן: בקשת יו"ר ועדת הפנים והגנת הסביבה להעברת הצ"ח שירותי הדת היהודיים (תיקון – שירותי הובלת נפטרים), התשע"ה-2015 (פ/1339/20) מוועדת העבודה הרווחה והבריאות לדיון בוועדת הפנים והגנת הסביבה.

דוד ביטן: >

דוד ביטן: בקשת יו"ר ועדת הפנים והגנת הסביבה להעברת הצ"ח שירותי הדת היהודיים (תיקון – שירותי הובלת נפטרים), התשע"ה-2015 (פ/1339/20) מוועדת העבודה הרווחה והבריאות לדיון בוועדת הפנים והגנת הסביבה.

דוד ביטן: הייתה לנו החלטה להעביר את זה לוועדת הפנים, בתנאי שהוא יתחייב לנו על מועד סיום הדיון.

דוד ביטן: גם זאת ועדה עמוסה.

דוד ביטן: הוא לא נתן לי תשובה, אז אם כך אנחנו משאירים.

דוד ביטן: הצעת ההחלטה היא להשאיר את זה בוועדת העבודה ולא לקבל את ההמלצה.

דוד ביטן: מי בעד?

דוד ביטן: בעד – רוב

דוד ביטן: נמנעים – אין ההצעה אושרה.

דוד ביטן: פה אחד.

דוד ביטן: יש מישהו נגד?

דוד ביטן: לא.

דוד ביטן: <11.

דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), התשע"ו-2016>

דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), התשע"ו-2016.

דוד ביטן: בדיון הקודם אמרנו לך שהטענה של חבר הכנסת דב חנין בעניין הזה היא טענה מאוד מאוד סבירה, ויש בה היגיון.

דוד ביטן: הנושא הזה של פיצויים, פינוי בשל סירוב בלתי סביר, לעשות את זה בלי חקיקה זה עניין שפוגע בזכויות יסוד.

דוד ביטן: ועל כן יש משמעות להעביר את זה דווקא לוועדת חוקה, שהיא מתמחה בזה, ולא לוועדת הרפורמות.

דוד ביטן: אמרת שאתה רוצה לחשוב על זה.

אלי כהן: כן.

אלי כהן: אני אתייחס בקצרה.

אלי כהן: קודם כל, יש קשר בין הנושא של הפינוי-בינוי שאנחנו דנים בו במסגרת הרשות הלאומית להתחדשות עירונית.

אלי כהן: דבר שני, הנושא של חוק המארגנים לצורך העניין גם הוא נמצא בוועדה.

אלי כהן: דבר שלישי, מדובר באותם יועצים משפטיים.

אלי כהן: דבר רביעי, כל הנוגעים בדבר שרלוונטיים לצורך העניין קיימים שם, וכמובן שיש הרכב מכל סיעות הבית.

אלי כהן: והדבר החשוב המהותי הוא שיש הסכמה עם ועדת החוקה.

אלי כהן: אנחנו לא נמצאים במצב של מחלוקת, שאנחנו צריכים לבוא ולהחליט.

אלי כהן: יש הסכמה עם ועדת חוקה בהמלצה של שרת המשפטים כאמור במליאה.

אלי כהן: כל הנסיבות האלה, ועצם זה שאנחנו דנים בנושא של הרשות הלאומית, דנים ברשות המשפטית, היועץ המשפטי שהוא אותו יועץ משפטי.

דוד ביטן: היועץ המשפטי שלך זה אותו יועץ של ועדת חוקה או של ועדת הפנים?

אלי כהן: לאותו נושא שקיים לחוק המארגנים ולהתחדשות העירונית ולנושא הזה – זה אותו יועץ משפטי.

אלי כהן: לכן מה שאני רואה כאן, חבר הכנסת חנין, נושא של שמירה של זכויות הדיירים, אני בטוח שגם חברי הוועדה אצלי, שחלקם אגב כאן שותפים לוועדה, נשמור על הזכויות של אותם אנשים.

אלי כהן: ואם חבר הכנסת חנין יחליף את נציגי הרשימה המשותפת, אני בטוח שנשמע את הטענות.

אלי כהן: אבל אין כאן שום מחלוקת, אדוני.

דוד ביטן: אתה יכול להשיב?

דוד ביטן: מה אתה אומר?

דוד ביטן: הוא אומר שיש הצעת חוק שקשורה בזה, שהמליאה החליטה להעביר אותה אליהם.

דוד ביטן: דבר שני, היועצת המשפטית של ועדת חוקה היא זאת שתייעץ להם בהצעת החוק הזאת.

אלי כהן: אותו יועץ משפטי, אותם חברי ועדה.

<ארבל אסטרחן: אני לא יודעת מאיפה ההתחייבות לגבי הייעוץ המשפטי.

<ארבל אסטרחן: הייעוץ המשפטי יינתן.

<ארבל אסטרחן: הלשכה המשפטית תיתן ייעוץ משפטי.

דוד ביטן: אני יכול לחייב אותה.

<ארבל אסטרחן: לא, לא.

<ארבל אסטרחן: יינתן ייעוץ משפטי כנדרש לכל ועדה.

אלי כהן: יש היועץ המשפטי למארגנים, לכן זה אותו נושא.

דב חנין: אדוני היושב-ראש, אני אהיה מאוד קצר, כי אתם עומדים לקראת סיום הדיון.

דב חנין: החוק הכללי שנמצא בוועדת הרפורמות הוא חוק מורכב, הוא כולל הרבה מאוד שאלות וועדת הרפורמות מקדישה לו הרבה מאמצים ובהחלט נערך שם דיון חשוב בעניין.

דב חנין: כאן אנחנו עוסקים בסוגיה חוקתית ממדרגה ראשונה.

דב חנין: כאן אנחנו עוסקים במצב שבו דייר עלול להיות מפונה מהבית ששייך לו, מהבית שלו האישי.

דב חנין: הוא עלול להיזרק מהבית מכיוון שנעשה פרויקט של פינוי-בינוי.

דב חנין: זו סוגיה חוקתית ממדרגה ראשונה.

דב חנין: היא פוגעת בזכות הקניין.

דב חנין: אלה באמת דברים שלא עשינו בחקיקה ישראלית בשום תחום.

דב חנין: לכן אני חושש שאנחנו נטעה בעניין הזה, ואם לא נקדם את הדיון בוועדת חוקה, אנחנו נגיע למצב שבסופו של דבר אולי זה יחוקק וזה ייפסל בבית המשפט העליון, או אני לא יודע איפה, שיגידו שלא הביאו בחשבון את זכות הקניין ואת ההגנה על זכות הקניין, שהיא זכות חוקתית.

דוד ביטן: אמרתי שמה שהוא אומר זה טיעון מאוד משכנע.

דוד ביטן: הטיעון שלכם פחות משכנע.

דוד ביטן: אבל אנחנו נעשה מיקס, מעין הצעת פשרה.

דוד ביטן: נקים ועדה משותפת לחוק הזה וגם לחוק השני.

דוד ביטן: את שניהם תכניסו לאותה ועדה.

<ארבל אסטרחן: אבל את השני - - -

דוד ביטן: אז אנחנו נתקן את זה, בהסכמתך.

דוד ביטן: יש שני חוקים, נכון?

<ארבל אסטרחן: כן.

<ארבל אסטרחן: אחד עבר.

דוד ביטן: שני החוקים האלה בהסכמתך יהיו בוועדה המשותפת בראשות הרפורמות, אוקיי?

דוד ביטן: חוקה וראשות הרפורמות.

דוד ביטן: ואז יהיה ייצוג גם לוועדה הזאת וגם לוועדה הזאת.

דוד ביטן: אבל אני רוצה להכניס גם את החוק השני.

דוד ביטן: מוסכם, שתי החלטות?

<ארבל אסטרחן: זה הצעת חוק פינוי-בינוי - - -

דוד ביטן: את ההרכב נעשה בישיבה הבאה, כי אין לי זמן.

מרב מיכאלי: רק נזכיר לפרוטוקול שאין ועדת רפורמות.

אלי כהן: היועצת המשפטית תקרא לזה איך שהיא מחליטה.

<ארבל אסטרחן: התחדשות עירונית - - -

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: תודה רבה.

דוד ביטן: סיימנו את הישיבה.

דוד ביטן: את הנושא של המכסות, שזה נושא מאוד מעניין, נעשה בישיבה הבאה.